Bohemian Rhapsody -tähdelle löytyi yllättävä kaksoisolento - kuvat hauskuttavat Twitterissä - Ilmiöt - Voice.fi\nBohemian Rhapsody -tähdelle löytyi yllättävä kaksoisolento - kuvat hauskuttavat Twitterissä\n06.03.2019 17:15 - Niki Miettinen\nOscar-voittaja Rami Malekia on verrattu Twitterissä bostoninterrieri-rotuiseen koiraan.\nTänä vuonna arvostetussa elokuva-alan Oscar-gaalassa Rami Malek, 37, palkittiin parhaasta miespääosasta Queen-yhtyeestä kertovan Bohemian Rhapsody-leffan roolisuorituksellaan. Malek esitti rock-ikoni Freddie Mercurya, joka menehtyi vuonna 1991. Malek on nyt voittonsa jälkeen lisätty hauskaan kuvaan, jossa miestä verrataan bostonterrieri-rotuiseen koiraan.\nSosiaalisessa mediassa Malekin kasvonpiirteet ovat kuitenkin herättäneet hilpeyttä, kun hänestä ja pienestä koirasta tehtiin kahden kuvan kollaasi. Kuvat oli koottu yhteen, koska näyttelijällä ja koiralla on molemmilla samanlaiset ilmeet ja tyhjään tuijottavat katseet.\n— b (@6rineh) March 1, 2019\n"Äitini sanoi pitävänsä Rami Malekista, koska hänestä näyttelijä muistuttaa meidän koiraa, ja nyt näen jatkuvasti heidän yhtäläisyydet," Twitter-käyttäjä 6rineh oli kirjoittanut päivitykseensä.\nKuva oli kerännyt Twitterissä nopeasti yli satatuhatta tykkäystä ja se oli jaettu eteenpäin 42 000 kertaa. Käyttäjä oli myös lisännyt myöhemmin toisen kuvan kommenttikenttään, jossa hänen koiransa muistuttaa näyttelijää Oscar-gaalassa.\nUseat käyttäjät olivat kommentoineet kuvien naurattaneen heitä todella paljon.\n"Tämä kuva paransi päivääni suunnattomasti."\n"Paras kuva, mitä olen nähnyt viikkoihin."\n"Lopetin jo kuvalle nauramisen, mutta nyt nauran sille taas."\n"He ovat molemmat todella söpöjä."\nJos kuvat ei näy jutussa, voit katsoa ne Twitteristä.\nLue myös: Parhaan miespääosan Oscar-voittaja kompuroi pahasti - sairaanhoitajat ryntäsivät apuun\ntwitter koira rami malek bostoninterrieri


Parisuhdeväkivalta samaa sukupuolta olevien ihmisten parisuhteissa - Theseus\nParisuhdeväkivalta samaa sukupuolta olevien ihmisten parisuhteissa\nSaarelainen, Merja (2018)\nOpinnäytetyön tarkoituksena on tuottaa toimeksiantajalle Rikosuhripäivystyksen Itä-Suomen aluetoimistolle sellaista tietoa, jota toimeksiantaja voi hyödyntää palvelujen kohdentamiseksi myös seksuaalivähemmistöille. Tavoitteena on kyselytutkimuksen avulla selvittää samaa sukupuolta olevien parisuhteissa tapahtuvaa parisuhdeväkivaltaa uhrin näkökulmasta.\nOpinnäytetyö toteutettiin laadullisena tutkimuksena. Aineisto kerättiin sähköisellä kyselylomakkeella, jota jaettiin pääasiassa seksuaali- ja sukupuolivähemmistöille suunnattujen palvelujen ja järjestöjen kautta heidän sosiaalisen median kanavillaan. Lisäksi linkkiä jaettiin Rikosuhripäivystyksen sosiaalisen median välityksellä.\nKyselylomakkeessa hyödynnettiin menetelmätriangulaatiota laadullisilla ja määrällisillä kysymyksillä. Aineisto analysoitiin aineistolähtöistä sisällönanalyysia hyödyntäen.\nTyön tulokset osoittavat, että parisuhdeväkivaltaa koetaan Suomessa myös seksuaali- ja sukupuolivähemmistöihin kuuluvien ihmisten parisuhteissa, kun parisuhteessa ollaan samaa sukupuolta olevan ihmisen kanssa. Parisuhdeväkivalta koetaan aiheeksi, jonka olemassaolo tunnustetaan, mutta todetaan sen olevan aihe johon ei vielä oikein osata puuttua. Selvityksen mukaan väkivallan kokemukset ja seuraukset ovat osittain yleistettävissä muihin suomalaisiin parisuhdeväkivallan tutkimuksiin, mutta seksuaalinen suuntautuminen tuo parisuhdeväkivaltaan ja avun hakemiseen erityispiirteitä. Seksuaalinen suuntautuminen tai parisuhteen muoto voivat olla myös esteitä avun hakemiselle.


Nokialta uusi Asha 501 - vahvoja vaikutteita N9:n käyttöliittymästä - Puhelinvertailu\nGooglen käännöstyökalu lukee kameralla nyt myös suomea\nNokialta uusi Asha 501 - vahvoja vaikutteita N9:n käyttöliittymästä\nNokia julkaisi juuri Intiassa uuden Asha 500 -sarjan ensimmäisen puhelimen, joka on Asha 501. Ulkoasultaan laite on ottanut vaikutteita värikkäistä Lumia-malleista ja uusittu käyttöliittymä muistuttaa vahvasti N9:n pyyhkäisyliikkeistä.\nAsha 501 on suunnattu erityisesti kehittyville markkinoille Aasiaan, Afrikkaan ja Etelä-Amerikkaan, mutta myös Euroopan julkaisu on luvassa vielä ennen kesäkuun loppua. Laitteen hinta ennen veroja on vain 70 euroa. Älypuhelimen ja peruspuhelimen rajaa häivyttävän Asha-sarjan on tarkoitus kilpailla yhä matalampiin hintaluokkiin hiipivien Android-puhelinten kanssa.\nAsha 501 on Nokian ensimmäinen puhelinmalli, jossa on hyödynnetty yhtiön vuonna 2012 ostaman Smarterphone-yhtiön tekniikoita. Smarterphone keskittyi tuomaan älypuhelimen kaltaisia ominaisuuksia peruspuhelimiin.\nAsha-laitteet perustuvat edelleen Nokian vanhaan S40-alustaan, mutta sarjan tuoreimmassa julkaisussa käyttöliittymä on laitettu taas uusiksi. Uusi käyttöliittymä ottaa vahvoja vaikutteita paljon kiitosta saaneesta N9:n Swipe UI:sta. Myös uudessa Ashassa on tarjolla kaksi perusnäkymää, joiden välillä liikutaan sivuttaissuuntaisilla pyyhkäisyillä.\nToinen näkykä on perinteinen sovelluvalikko ikoneineen. Pyyhkäisyn takaa löytyvä Nokian Fastlaneksi kutsuma näkymä puolestaan sisältää listan edellisistä toiminnoista kuten puheluista, äskettäin käytetyistä sovelluksista sekä sosiaalisen median tuoreimmista päivityksistä. N9:stä tuttua on myös puhelimen herättäminen ruudun tuplanäpäytyksellä.\nPuhelin odotetusti varustettu Nokian omilla sovelluksilla kuten kaistaa säästävällä Xpress-selaimella ja myös yhtiön omien HERE-karttojen luvataan saapuvan syksyn mittaan. Lisäksi tarjolla on joukko yhteistyökumppaneiden sovelluksia ja muun muassa joukko Electronic Artsin pelejä ladattavissa ilmaiseksi.\nLaitteen näyttö on kolmen tuuman kokoinen ja se toimii 320x240 pikselin resoluutiolla. Fyysiset mitat ovat 99,2 x 58 x 12,1 mm ja painoa on 98 grammaa. Kamera tallentaa kuvia 3,2 megapikselin tarkkuudella. Mukana toimitetaan 4 gigatavun muistikortti, mutta laite tukee kortteja 32 gigatavuun asti. Yhdellä SIM-paikalla varustetun laitteen (tarjolle tulee myös dual-sim-versio) akun luvataan kestävän valmiustilassa jopa 48 päivää ja tarjoavan 17 tuntia puheaikaa. Laite tukee vain 2G-yhteyksiä, mutta nopeampaan tiedonsiirtoon tarjolla WLAN-tuki.\nEngadgetin video uudesta puhelimesta antaa hyvän kuvan käyttöliittymän toiminnasta.\nKannattaa mainita, että Facebookissa voi jutella ja laittaa kuvia täysin ilmaiseksi.\neka oikeasti hyvän muotoinen kapula ja jotenki järkävä hinta/laatu suhde. Tuo varmaan on menestys varsinkin alakoululaisten keskuudessa.\nVois ostaa lapselle ja katsoa että tykkääkö enemmän kuin vanhasta Asha 300 luuristaan, eipä kyllä ole muuta kuin isompi näyttö ja ilman näppäimistöä, muuten specsit kyllä paljon surkeemmat ei tue ees H.264?, mut netin nopeus ois sama ku mistä saunalahdelle pakkomaksetaan ;)\nN9 onkin hyvä ja tyylikäs...mutta kun senkin tulevaisuus näytti epävarmalta oli vaihettava..\nN9:iä voi edelleen käyttää walkman'inä. Youtuben videot se toistaa paremmin kuin nykyinen vehjes.


Rautatiemuseolle haetaan kesätyöntekijöitä asiakaspalveluun | Suomen Rautatiemuseo\nRautatiemuseolle haetaan kesätyöntekijöitä asiakaspalveluun\nSuomen Rautatiemuseo etsii asiakaspalvelutiimiin kesätyöntekijöitä toukokuun lopulta elokuun alkupuolelle. Vapaapäivät sijoittuvat pääasiassa arkipäiviin. Tehtäviin kuuluu asiakaspalvelua museokaupassa, lipunmyynnissä ja puistojunassa, kesäkahvilan hoitoa ja tapahtumatoimintaan osallistumista. Tehtävä edellyttää 18 vuoden ikää, positiivista asiakaspalveluasennetta sekä hyvää suomen ja englannin kielen taitoa. Kiinnostus historiaan tai rautateihin katsotaan eduksi sekä kokemus kassatyöskentelystä ja muu kielitaito. Toivomme hakijoilta alalle soveltuvia opintoja kuten matkailu- tai museoalan opintoja.\nMuseossa noudatetaan yksityisten museoiden työehtosopimusta ja palkkaus on TES:n mukainen.\nLisätietoja tehtävästä antaa asiakaspalveluvastaava Jenni Sourama jenni.sourama@rautatiemuseo.fi tai puh. 040 581 4001. Hakemukset ansioluetteloineen osoitetaan 25.3.2019 mennessä sähköpostitse vs.museonjohtaja Taina Rantalalle taina.rantala@rautatiemuseo.fi.\nSuomen Rautatiemuseo on Hyvinkäällä sijaitseva valtakunnallinen erikoismuseo, jota ylläpitää Rautatiemuseon säätiö. Museossa vierailee 25 000 kävijää vuosittain. Se sijaitsee vanhalla Hanko-Hyvinkää -rautatien asema- ja varikkoalueella.


Juoksemisen iloa – Turpaduunari\n20/03/2017 9 min read\n“Juoksun hyödyt ovat rajattomat. Moni kamppailee painonhallinnan kanssa. Juoksun myötä kalorit kuluvat tehokkaasti ja rasva- ja sokeriaineenvaihdunta paranee. Juoksuharjoittelu nostaa ”hyvän” kolesterolin (HDL) ja laskee ”huonon” kolesterolin (LDL) määrää veressä. Juoksu rytmittää päivän ruokailuja, koska täydellä vatsalla on hyvin epämiellyttävää juosta. Lenkin jälkeen virkistynyt olo vie pois esimerkiksi väsymyksestä tai tyytymättömyydestä johtuvan tunnesyömisen. Juoksu vahvistaa luustoa jalkoihin kohdistuneen iskutuksen vuoksi. Nivelet ja jänteet pysyvät elastisina ja vahvoina.\nMonien muiden tavoin Kirsi kehottaa aloittamaan juoksuharjoittelunsa varovasti rasitusta vähitellen nostaen. Mottona on: “Älä lopeta, niin ei tarvitse aloittaa uudestaan”.\n“Kun aloitat juoksuharrastuksen tai lähdet juoksemaan uudestaan pidemmän tauon jälkeen, jalat on ensin totutettava juoksun iskutukseen. Hengitys- ja verenkiertojärjestelmä on saatava toimimaan. Jos kunto ei vielä ole hyvä esimerkiksi muiden lajien harrastamisen ansioista, liikkeelle kannattaa lähteä rauhallisten kilometrien kautta. Rauhalliset juoksukilometrit eivät tarkoita kuitenkaan pelkkää hidasta ja ryhditöntä hölkkää. Juoksu ei ole koskaan löysää – ei edes ensimmäisten juoksuaskeleiden aikana.\n“Tehokkaaseen hengitykseen harjaantuu. Juoksussa hengittäminen tapahtuu aina suun kautta. Nenän kautta otetaan osin myös happea, mutta pelkkä nenän kautta hengittäminen ei riitä. Juoksussa syke nousee kävelyä korkeammaksi, joten happeakin tarvitaan enemmän lihastyöhön. Kun juoksuvauhti alkaa tuntua, hengitystä syvennetään ja pallean käyttö tehostuu. Kun vauhti kiihtyy yhä kovemmaksi, syvyyden lisäksi hengitys nopeutuu. Hengityskeskus aivojen ydinjatkeessa säätelee hengitystä rasitustason mukaan. Vaikka hengitys on osin tiedostamatonta, sen tehokkaaseen käyttöön harjaantuu. Tärkein sisäänhengityslihas on pallea. Pallean käyttö näkyy vatsan pullistumisena. Vaikka keskivartalossa pitää olla jämäkkyys juostessa, vatsalihasten liiallisella jännittämisellä ei saa estää pallean toimintaa ja tehokasta hengitystä. Sisäänhengitykseen osallistuvat myös kaulan ja rintakehän yläosan lihakset. Uloshengitykseen osallistuvat vatsalihakset ja sisemmät kylkivälilihakset. Jos ryhti on huono, on hengitys usein myös pinnallisempaa.”\n“Runfulness on kehon ja mielen yhteistyötä juosten. Se antaa tietoa kehostamme, elämästämme ja keinoja miten tätä informaatiota voidaan käyttää lisäämään hyvinvointiamme. Runfulness on juoksun avulla eli tekemisen kautta tietoista läsnäoloa, mutta samalla siihen kytkeytyy meditatiivinen tila. Runfulness on ajatusten, tunteiden ja kehon tarkastelua juuri sillä hetkellä ilman syyttelyä, pelkoa tai epävarmuutta. Se on rauhaa kuunnella itseä, kuunnella ajatuksiaan, tunteitaan ja kehon tuntemuksiaan. Se on mielen täyttymistä levollisuudella. Runfulness on hiljaisuutta juoksemalla.\nTags: Christer Sundqvist Fitra -kustannus harjoitusohjelma hengitys ilo juoksu kirja-arvostelu Kirsi Valasti kolesteroli kunto lihaskunto mieliala mindfulness painonhallinta palautuminen ravinto sydän terveys tietoisuus turpaduunari uni vastustuskyky väsymys\n0 thoughts on “Juoksemisen iloa”


Teollisuusliitto haluaa viennille kasvuohjelman – uusi teollisuus- ja elinkeinopoliittinen ohjelma julkaistu - Teollisuusliitto\nEtusivu - Ajankohtaista - Teollisuusliitto haluaa viennille kasvuohjelman – uusi teollisuus- ja elinkeinopoliittinen ohjelma julkaistu\nTeollisuusliitto esittää, että Suomeen perustetaan poikkihallinnollinen viennin ja teollisuuden kasvuohjelma. Ohjelman laatimisesta vastaa maan hallitus yhdessä keskeisten toimialoja edustavien ammatti- ja työnantajaliittojen kanssa. Ohjelmalle haetaan mahdollisimman laaja parlamentaarinen tuki, jolla varmistetaan yli vaalikausien ulottuva strategia.\nTeollisuusliiton ehdotus kasvuohjelmasta tehtiin jo ennen vaaleja ja se sisältyy nyt liiton uunituoreeseen teollisuus- ja elinkeinopoliittiseen ohjelmaan. Vastaus on vientiteollisuus -ohjelma on julkaistu liiton nettisivuilla.\nTeollisuus- ja elinkeinopoliittinen ohjelma koostuu esipuheesta ja 11 asiakokonaisuudesta. Niissä otetaan kantaa moniin ajankohtaisiin asioihin, kuten kilpailukyvyn säilyttämiseen, koulutukseen ja osaamiseen sekä energia- ja ilmastokysymyksiin. Teollisuusliiton mukaan Suomi tarvitsee osaajia myös rajojemme ulkopuolelta. Olennaista tällöin on, että ulkomailta tänne saapuvat osaajat tekevät töitä samoilla työehdoilla kuin suomalaiset työtoverinsakin.\nVarsinaisen ohjelmatekstin lisäksi sivustosta löytyy ajankohtaisia esimerkkejä kunkin asiakokonaisuuden teemoista sekä myös ratkaisuehdotuksia ja liiton tavoitteita.\n– Tarkoituksenamme on pitää tätä osiota ajan tasalla päivittämällä sivustoa uusilla esimerkeillä ja ajankohtaisella tiedolla, tutkimuspäällikkö Anu-Hanna Anttila kertoo.\nHieman uudenlaisen esittelytavan takana on halu aktivoida myös liiton omaa jäsenistöä tutustumaan tavoitteisiin ja ottamaan niihin kantaa.\nVastaus on vientiteollisuus -ohjelma löytyy täältä.


Muusikoiden.net - Keskustelu - mooer reecho ongelma\nAihe: mooer reecho ongelma\nElikkä tilanne on tämä käytettynä tuöi tuo purkki hommattua ja enää ei toimi.\nvalo tulee päälle mutta efekti ei toimi. Tämän lisäksi purkki ei päästä signaalia läpi valon palaessa\nAamulla vielä toimi normaalisti.. missä lie vika?\nPiuhat ja virtalähde irti ja takaisin, saattaa lähteä pelittämään.\n27.12.2015 22:33:20 (muokattu 27.12.2015 22:33:51)\nOnko kellään kokemusta näistä Mooereista noin muuten? Lähinnä soundimielessä siis. Myin äskettäin kitaran ja vaihdossa tuli Mooerin Blues Crab. Pedaali oli yllättävän pieni ja rupesin miettimään että näillähän voisi rakentaa kokonaisen pedaalilaudan, eikä se veisi tilaa juuri olleenkaan.\nArbitrator: Onko kellään kokemusta näistä Mooereista noin muuten? Lähinnä soundimielessä siis. Myin äskettäin kitaran ja vaihdossa tuli Mooerin Blues Crab. Pedaali oli yllättävän pieni ja rupesin miettimään että näillähän voisi rakentaa kokonaisen pedaalilaudan, eikä se veisi tilaa juuri olleenkaan.\nOrange Phaser on ainakin varsin pätevä laite, jopa hämmentävän hyvä. Shimverbiä pääsin viime treeneissä vasta hiukan kokeilemaan, jousikaiku ei ainakaan hirveästi vakuuttanut. Huonekaikukin oli jotenkin tuhnun oloinen joskin käyttökelpoisempi. Tuon shimmer-asennon takia tuon hommasin ja se taitaa ollakin koko palikan paras puoli.\nMulla on käytössä otsikon Reecho, joka on hyvä. Varsinkin tape delay-mallinnos on jopa erittäin maukas.\nMyös Funky Monkey autowah löytyy. On mulla kaikissa laudoissa. Toimii.\nLisäksi löytyy Green Mile TS-klooni, joka tosin ei ole jokapäiväisessä käytössä. Varsin alkuperäisen kaltainen, gainin säätövara on isompi kuin alkuperäisessä.\nFM on kulkenut keikoilla mukana reilun vuoden, eikä mitään luotettavuusongelmiakaan ole esiintynyt.\nkerpuusi: Orange Phaser on ainakin varsin pätevä laite, jopa hämmentävän hyvä. Shimverbiä pääsin viime treeneissä vasta hiukan kokeilemaan, jousikaiku ei ainakaan hirveästi vakuuttanut. Huonekaikukin oli jotenkin tuhnun oloinen joskin käyttökelpoisempi. Tuon shimmer-asennon takia tuon hommasin ja se taitaa ollakin koko palikan paras puoli.\nJoo, alkoi oikeasti kiinnostamaan nämä pikkupurnukat. Kaiku lähtee Fenderin vahvarista, joten sitä en tarvitse, mutta Phaser, Chorus, Delay ja säröt kiinnostavat.\nMinä etsin pientä kaikupedaalia, ja sain tämän sky verbin käsiini: http://mia-amps.net/images/mooer_sky_verb.jpg Ei toiminut laisinkaan minun vaatimattomassa setupissa. Kaiku on kaikilla "modeilla" todella metallinen ja kolkko. Onko minun korvien mukainen soundi sitten niin kirkas (tms.) että se jotenkin korostuu tai vääristyy kuivaksi ja metalliseksi tätä kaikua käytettäessä, vai mistä lienee johtuu. Eipä jäänyt käyttöön vaan hyllylle.\nEn nyt ollenkaan halua sanoa etteikö jollain toisella soittajalla tuo pedaali voisi toimia, mutta siinä oleva ominaissoundi ei minulle sopinut lainkaan. Plussaa on jo aiemmin mainittu pieni koko ja varsin asiallinen mekaaninen rakenne. Se kestääkö kytkin tai liittimet käyttöä, selvinnee vain ahkeralla käytöllä.\nTrendihän nämä pikkupedaalit nyt ovat, mutta jos pedaalia ei tarvitse poljeskella jatkuvasti, säästää moiset mukavasti tilaa pedaalilaudassa. Tai saahan tuollaisen vaikka pedaalilaudan alle jos poljinta pitää päällä jatkuvasti. Minun jalkojeni alla nämä pienet ja kapeat pedaalit tuppaavat keikkumaan (velcro/dual-lock kiinnitys) ja ottamaan tukea in ja out -liittimistä. Ei hyvä, mutta sopivalla kiinnitystavalla varmasti ratkaistavissa oleva pulma tämäkin.\n28.12.2015 20:52:43 (muokattu 28.12.2015 20:54:02)\nArbitrator: Joo, alkoi oikeasti kiinnostamaan nämä pikkupurnukat. Kaiku lähtee Fenderin vahvarista, joten sitä en tarvitse, mutta Phaser, Chorus, Delay ja säröt kiinnostavat.\nSäröistä niin Mooerin cruncher on ihan yhtä hyvä kuin MI audion esikuvansa, eli jos marsu maistuu niin suosittelen.\nItsellä on laudassa olleet hustle drive ja solo jo hetken aikaa. Ostin solon muinoin tämän videon perusteella ja on kyllä mahtihyvä rankka särö.\nHustle drive on sitten OCD pienemmässä koossa ja pienempänä rosona hyvä. Yhdessä nuo polkimet ovat sitten omaan käyttöön riittävän metallia pakollisiin junttapuuhin.\nKeikkakäyttöä takana noilla jo pari vuotta,eikä kop-kop ongelmia vielä...\nKannattaa kokeilla käytettynä => menevät eteenpäin eikä noissa summissa hirveitä tappioita tule.\nVoi olla että en enää ko valmistajan pedaaleja osta saundi on ihan hyvä mutta luotettavuutta syö se että efekti kuolee omia aikojaan..\nmävaan97: Voi olla että en enää ko valmistajan pedaaleja osta saundi on ihan hyvä mutta luotettavuutta syö se että efekti kuolee omia aikojaan..\nMistä sä oot sen ostanut ja milloin? Eikö kannattaisi ottaa ensin yhteyttä myyjäliikkeeseen ja katsoa josko homma hoituisikin sitä kautta kivasti?\nJos tehdään tuhansia pedaaleja niin siellä saattaa aina tiukoista laadunvalvonnoista huolimatta jossain olla jotain joka ei annakaan pedaalin toimia ikuisesti, ja sinänsä en suosittele tuomitsemaan kaikkia yhden perusteella.


Nyt se alkaa! Työt on tehty, pyykit ovat koneessa, kahvi on keitetty ja kiikkutuolissa odottaa kesälukumaratonin ensimmäinen kirja: Joel Haahtelan Katoamispiste (Otava, 2010, 160 sivua) - valittu sekä vaimon että muiden kirjabloggaajien suosituksesta.\n"Jokin naisessa kiinnitti huomioni jo kaukaa..."\nsivuja luettu yhteensä: 59\nOlisihan se pitänyt arvata, että tämä on taas niitä Haahtelan kirjoja, joista pitäisi nautiskella lukemalla mahdollisimman hiiiiitaaaasti! Olen taas täysin Haahtelan tyylin lumoissa. Kohta on tosin jo pakko pitää taukoa, kun lapsi tulee hoidosta kotiin...\nsivuja luettu yhteensä: 110\nHaahtela on tempaissut mukaansa ja haluaisin päästä kävelemään Kotkaan Raija Siekkisen jalanjäljissä. Sen sijaan lähden lähikirjastoon jatkamaan lukemista. Mukaan lähtee myös Siekkisen Se tapahtui täällä (Otava, 1999, 143 sivua); taidan lukea sen seuraavaksi Katoamispisteen innoittamana.\nsivuja luettu yhteensä: 235\nSe tapahtui täällä, neljäs luku alkaa\nIstuin kirjastossa parin tunnin ajan ja luin Katoamispisteen loppuun. Siirtymä Siekkiseen oli täysin saumaton. Sama kirjoitustyyli, samat teemat, samat kaihoisat muistot ja kodittomat, juurettomat, jotakin etsivät ihmiset... Oli kuin Siekkisen vuonna 1999 alun perin julkaistu romaani olisi jatkanut siitä, mihin Haahtelan kymmenkunta vuotta myöhemmin julkaistu kirja päättyi! Tai toisin päin. Joka tapauksessa olen yhä täysin lumoutunut. Vaikka välillä 2-vuotias tyttäreni palauttaa minut maan pinnalle huutamalla "Äkkiä potalle!" - ja sitten mennään! ;)\nsivuja luettu yhteensä: 303\nUskaltauduin parvekkeelle ilta-aurinkoon lukemaan. Villasukat jalassa, tietenkin.\nSe tapahtui täällä on luettu! Olen vielä niin kirjan pauloissa, että en oikein tiedä, mihin tarttuisin seuraavaksi. Vähän tuntuu siltä, että en haluaisi nyt heti lukea oikeastaan yhtään mitään vaan yrittää pysytellä kirjan tunnelmissa, maistella sen jälkimakua...\nKatoamispiste ja Se tapahtui täällä muuten sopivat kumpikin täydellisesti sateiseen juhannusviikkoon. Haahtelan kirjassa seikkaillaan pitkin kesäistä kaupunkia, jossa tuntuu koko ajan satavan vettä. Siekkilän kirjan alussa on talvi, mutta loppupuolen käännekohta sijoittuu juuri juhannusviikolle! Täydellinen ajoitus siinä mielessä. :)\nPidän ainakin sen verran taukoa, että käyn muissa blogeissa katsomassa, miten matka edistyy.\nsivuja luettu yhteensä: edelleen 303\nMaratoonari jäi hetkeksi matkan varrelle, kun hairahtui katsomaan Monroen kakkosjaksoa! ;) Iltalukemiseksi on kuitenkin valittava jokin kirja, joten siirryn sarjaan Jotain Aivan Muuta, ja aloitan J. M. Coetzeen Michael K:n elämän (Otava, 1984, 187 sivua). Saa nähdä, miten silmät pysyvät auki kirjan kanssa, kun tänä aamuna oli aikainen herätys -- ja huomenna luvassa samanlainen.\nsivuja luettu yhteensä: 321\nTahti hidastuu. En päässyt Michael K:ssä muutamaa sivua pidemmälle eilisiltana ja yöllä heräilevä lapsi valvotti koko perhettä, joten tänään on sitten vähemmän skarpimpi olo. Maratonvuorokauden tunnit hupenevat jonnekin, mutta vielä tässä on n. viisi tehokasta lukutuntia jäljellä. Kahvikuppi kouraan ja Coetzeen kimppuun!\nsivuja luettu yhteensä: 408\nMichael K:n elämää lukiessa tulee nälkä. Päähenkilö yrittää selviytyä sisällissodan ja levottomuuksien keskellä ja joutuu välillä näkemään nälkää päiväkausien ajan, niin että ruoka ja nälkä lopulta menettävät jo merkityksensä. Toisinaan hän ampuu kyyhkysiä ja varpusia ruuaksi, kylvää maissia, ostaa tölkkipapuja, löytää maahan pudonneita omenoita, maistelee juuria, kukkia ja hyönteisiä... Miten vähällä ihminen voikaan tulla toimeen, miten sitkeästi pysyä hengissä, miten pärjätä yksin ja eristyksissä.\nsivuja luettu yhteensä: 490\nMichael K:n elämä on luettu, ja huh huh, mikä kirja! En yhtään ihmettele, miksi se on aikoinaan voittanut useita palkintoja ja saavuttanut kai jo jonkinlaisen klassikkoaseman. Kuin Robinson Crusoe, mutta ilman sitä kolonialistista asennetta ja valkoisen miehen ylemmyyttä. Todella ajatuksia herättävä kirja, jota voisi varmasti analysoida pitkään ja hartaasti. Mutta järkevämmän ja jäsennellymmän arvion aika on vasta myöhemmin, koska nyt on aika ottaa LOPPUKIRI! Satakunta sivua pitäisi vielä lukea alle tunnissa, jotta viime vuoden maratonin sivumäärä ylittyy (saa nähdä, onnistuuko se). Pitemmittä puheitta -- lukemaan! Vuorossa on Gabriel García Márquezin Mamá Granden hautajaiset (WSOY, 1983, 152 sivua).\nsivuja luettu koko maratonin aikana yhteensä: 580\nTarinasta "Montielin leski"\nTähän se päättyy. Ehdin lukea Márquezin kirjan kahdeksasta kertomuksesta viisi, yhteensä 90 sivua. Maratonin sivumäärätavoite ei aivan täyttynyt, eli harmittavat 7 sivua jäi puuttumaan viime vuoden saldosta. Luin kuitenkin suunnilleen saman verran kirjoja, eli kolme ja puoli.\nJos jotenkin voi nyt pikaisesti vetää maratonia yhteen, niin ainakin sen voin sanoa, että tämänkertaiset kirjat olivat kaikki aivan huikeita. Haahtela ja Siekkinen täydensivät toisiaan ja niiden tunnelmaan oli ihana uppoutua. Coetzeen romaanista, vaikka se olikin ajoittain ahdistava ja surullinen, jäi päällimmäisenä mieleen rauha ja lohtu. Marquezin pikaluku hengästyttää, mutta niin tekee myös Marquezin kirjava maailma ja värikäs henkilökaarti.\nYritän käydä vielä muissa blogeissa seuraamassa maratonin edistymistä ennen kuin keskityn juhannuksen viettoon. Moni on aloittanut vasta tänään ja on vähän haikea olo, kun urakka on itseltäni jo ohi. Ehkä luen kuitenkin tuon Marquezin loppuun ensin, ihan vain koska voin. :)\nBlogistanian lukumaraton Coetzee J. M. Haahtela Joel Márquez Garbiel García Siekkinen Raija\nTunnisteet: Blogistanian lukumaraton Coetzee J. M. Haahtela Joel Márquez Garbiel García Siekkinen Raija\nfable / lukisinkohan 18 kesäkuuta, 2014 14:57\nTsemppiä maratoniin! Itse aloitan vasta huomenillalla, mutta kiva päästä jo nyt seuraamaan muiden suorituksia :)\nZephyr 18 kesäkuuta, 2014 21:18\nKiitos! Minäkin aion yrittää vieraiden kestitsemisen lomassa päästä vielä huomisiltana ja perjantaiaamuna seuraamaan muiden maratonsuorituksia. :)\nMargit 18 kesäkuuta, 2014 17:39\nMenestystä maratonille! En voi osallistua tällä kertaa, mutta seurailen muita.\nZephyr 18 kesäkuuta, 2014 21:19\nMarile 18 kesäkuuta, 2014 18:08\nMinä olen myöskin lukenut katoamispisteen maratonilla ja hieman harmittelin, sillä se olisi ansainnut kunnon keskittymisen. Tsemppiä maratonille :)\nZephyr 18 kesäkuuta, 2014 21:20\nMinäkin huomasin, että piti oikein pakottaa itsensä lukemaan vähän hitaammin, jotta romaanista ehti nauttia kunnolla. Toisaalta romaani oli minusta myös koukuttava, ja siinä mielessä sopi maratonkirjaksi hyvin. :)\nAnnami 18 kesäkuuta, 2014 18:20\nTsemppiä! Tämän päivän käytän vielä jo maratoonaavien seuraamisen, mutta huomenaamulla sitten alan lukea. En malttaisi odottaa. :)\nZephyr 18 kesäkuuta, 2014 21:22\nKiitos ja tsemppiä ja malttia sinne! ;)\nKrista / Lukutoukan kulttuuriblogi 18 kesäkuuta, 2014 20:10\nTsemppiä maratonille! Minäkin aloitin tänään, mutta pidän alkuillan kahvihetkeä, ja kun olin päivittänyt oman blogini niin tulin katsomaan muiden maratoonareiden suorituksia. Katoamispiste on todella hyvä maratonille, tykkäsin kovasti. :)\nZephyr 18 kesäkuuta, 2014 21:29\nKiitos ja tsemppiä sinnekin! :) Katoamispiste sopi kyllä yllättävän hyvin maratonkirjaksi, vaikka sitä pitikin lukea vähän "hidastetusti".\nKatri 18 kesäkuuta, 2014 22:16\nTsemppiä maratoniin! Itse aloittelen vasta huomenna :)\nZephyr 18 kesäkuuta, 2014 23:01\nKirsi Hietanen/Kirsin kirjanurkka 19 kesäkuuta, 2014 06:42\nHyvin näyttää vauhti pitävän :D Olen Katoamispisteen lukemisesta (heti sen ilmestyttyä) aikonut lukea Siekkistä, mutta edelleen olen samassa lähtökuopassa! Sainpa taas oivan muistutuksen, kiitos!\nRaija / Taikakirjaimet 20 kesäkuuta, 2014 06:33\nHyvä maratonsaavutus vaikkei ennätystä tullutkaan. Minun jatkuu vielä - aavetarinoita aamutuimaan. Iloista juhannusta!\nhdcanis 20 kesäkuuta, 2014 23:05\nMichael K! Hyvä maraton näkyy olleen.\nBooksy 21 kesäkuuta, 2014 21:09\nHieno suoritus! Kivasti sopivat yhteen Haahtela ja Siekkinen sinulla - minä en jotenkin Katoamispisteestä niin innostunut, että olisin Siekkistä lähtenyt lukemaan, mutta mahtavaa kuulla että jollakulla toimi näin.\nMichael K menee korvan taakse :-)


Syntyykö Turussa uusi Angry Birds? Windows Phone Hackathon Turussa 18.-19.2.2012 – Turku Science Park\n30.1. 2012\tIct\nSyntyykö Turussa uusi Angry Birds? Windows Phone Hackathon Turussa 18.-19.2.2012\nUusien älypuhelinsovellusten kehittämisestä on kasvanut merkittävä liiketoiminta-alue. Microsoft kannustaa nuoria arkea helpottavien sovellusten kehittämiseksi uusiin Windows -puhelimiin. Microsoft järjestää yhteistyössä Microsoft Student Partnerien kanssa kiinnostuneille Hackathon -tapahtumia, joissa uusia sovelluksia kehitetään vuorokauden kestävässä maraton-tapahtumassa. Turussa tapahtuman järjestämisessä mukana ovat myös alueen korkeakoulut, Turku Science Park Oy ja SaloTech.fi -hanke.\n- Ideana on tutustua 24 tunnin ajan uuteen Windows Phone -ympäristöön, jossa 1-4 hengen ryhmissä ideoidaan uusia sovelluksia. ICT-talossa eri työskentelytiloihin jakautuneiden ryhmien tukena toimivat Microsoftin asiantuntijat, kertoo Microsoft Suomen opiskelijaohjelmasta vastaava Ville Koskinen.\n- Opiskelijoille osallistumisesta Hackathoniin sekä yliopiston järjestämään Code Camp\n-intensiivikurssiin on luvassa opintopisteitä. Sovelluskehityksessä tärkeää on jatkuvuus, joten tavoitteenamme on järjestää Hackathon säännöllisesti kaksi kertaa vuodessa, Koskinen jatkaa.\nParhaan sovelluksen Hackathonissa kehittäneet palkitaan Nokian uusilla Lumia-puhelimilla. Palkitulla ja myös muilla onnistuneilla sovelluksilla on mahdollisuus päätyä Windows Phone Marketplace -palveluun miljoonien ihmisten ladattavaksi.\nTurku Science Park Oy on mukana Hackathonin järjestelyissä. ICT-johtaja Marko Puhtila sanoo, että tilaisuus on yksi tapa rakentaa Varsinais-Suomeen Windows Phone -ekosysteemiä.\n- Haluamme olla mukana tuomassa Windows Phone -maailmassa avautuvia liiketoimintamahdollisuuksia oman alueemme yritysten ulottuville. Moni opiskelijoiden perustama yritys edustaa tieto- ja viestintäteknologiaa, joten on luontevaa tukea nuorten suuntautumista alalle, Puhtila sanoo.\nTapahtumaan voi ilmoittautua 14.2.2012 asti Internetissä osoitteessa http://turkuamkwp7.eventbrite.com/.


Tytöille oma FDS-WBA ryhmä!\nTytöille perustetaan oma FDS-WBA -harjoitusryhmä. Tule treenaamaan huippuvalmentajan kanssa englannin kielellä!\nTytöt treenaavat ti 24.9.19 klo 17-19 Susivoudilla. Mukaan mahtuu kaikki 2006-2012 syntyneet tytöt. Ryhmä jaetaan harjoituksissa valmentaja Scott Bainesin ohjauksessa.\nTi 24.9.19 Susivouti\nNuorempi ryhmä 12.00-14.00\nVanhempi ryhmä 14.00-16.00\nKe 25.9.19 Ounashalli\nFC Santa Claus Junioreiden syvempi yhteistyö FDS:n (Football Development Schools) kanssa aloitettiin reilut kaksi vuotta sitten toukokuussa 2017. Toiminnan tavoitteena oli tuoda pelaajien ja valmentajien arkeen aito tuulahdus kansainvälisen jalkapallon trendejä huippuvalmennuksen muodossa. Tämä toteutettiin joka kuukausi pidettävillä kahden päivän intensiivijaksoilla, joissa valmennuksesta vastasivat Scott Baines ja Kristian Heames. Intensiivijaksoilla pelaajat saavat kotitehtäviä, kirjalliset palautteet sekä jatkuvan mahdollisuuden yhteydenpitoon Scottin ja Kristianin kanssa. Tärkeintä on että opitut asiat tuodaan pelaajan arkeen jatkuvasti niin omalla ajalla treenatessa kuin joukkueharjoituksiinkin.\nFDS:n organisaatio näkee toimialueellaan Englannissa noin 7500 pelaajaa joka ikinen viikko ja tekee tiivistä yhteistyötä englantilaisen ammattilaisseura West Bromwich Albionin kanssa. He myös vastaavat Englannissa, East Midlandin alueella, myös WBA:n pelaajien scouttauksesta. Alueella asuu noin 9 miljoonaa ihmistä eli pelaajamassa on käytännössä yli kaksinkertainen Suomeen verrattuna. Kyllä siinä silmä harjaantuu!\nFDS perustettiin keväällä 2005 Scott Bainesin, Kristian Heamesin ja Howard Willmottin yhteistyönä. He haluavat kehittää tehostetusti vielä paikallisissa seuroissa olevia lahjakkaita ja ahkeria pelaajia, jotta heille avautuisi aito mahdollisuus päästä isoon ammattilaisseuraan. Pelaajien sekä valmentajien yhteistyö tässä muodossa on toiminut jo siis yli 14 vuoden ajan. Heidän yhteistyöverkostonsa ympäri Euroopan kattaa jo yli 30 ammattilaisseuraa mm. Englannissa, Saksassa, Ranskassa, Hollannissa ja Belgiassa. Heidän avulla ammattilaisseurojen akatemioihin eri puolille Eurooppaa on päässyt jo lähes 200 pelaajaa ja heistä kovanluokan ammattilaiseksi on noussut 12 pelaajaa. Oletettavaa siis on, että lähivuosina tuo määrä tulee kasvamaan merkittävästi. Suomessa FDS on toiminut 2010-luvun alusta lähtien. He ovat vieneet mm. koviin kansainvälisiin eliittiturnauksiin suomalaisista ja englantilaisista pelaajista koostuvia joukkueita muutaman vuoden ajan. Yhteistyö on ollut hedelmällistä ja tämän kautta suomalainen nuori pelaaja pääsee aidosti näkemään, että mitä se kansainvälinen jalkapallo on.\nFDS toiminnassa mukana olevilla pelaajilla on mahdollisuus päästä pelaamaan FDS-WBA:n kansainvälisiin yhteisjoukkueisiin mm. Kokkola Cup:iin sekä siitä edelleen kansainvälisiä huippuseuroja viliseviin turnauksiin mm. Saksaan, Ranskaan, Englantiin ja Pohjois-Irlantiin. Viime vuosina rovaniemeläisiä pelaajia on ollut useita näillä hienoilla turnausmatkoilla. Lisäksi kyvykkäimmät pelaajat ovat saaneet huippuseuroilta kutsuja akatemiavierailuille, jossa pelaajaa katsotaan sillä silmällä, että olisiko hän tulevaisuuden akatemiapelaaja ja siitä edelleen muutaman vuoden päästä täysammattilainen. Suomalaiset pelaajat voivat muuttaa nykysääntöjen mukaisesti jalkapallon perässä ulkomaille EU-alueelle vasta täytettyään 16 vuotta. Samaan aikaan on kuitenkin äärimmäisen tärkeää olla jatkuvasti kosketuksissa kansainvälisen jalkapalloon jo merkittävästi ennen tuota ikää. Nuorimmat mukana olleet suomalaispelaajat ovat olleet 8-vuotiaita, mutta laajempi kansainvälinen turnaustoiminta alkaa käytännössä pelaajan täytettyä 10 vuotta.\nHarjoitusryhmään Rovaniemelle otetaan sekä tyttöjä että poikia yhteensä noin 40 pelaajaa. NYT MYÖS TYTÖILLE ON PERUSTETTU OMA FDS-RYHMÄ! Mukaan otetaan kaikki jalkapallosta ja englannin tehokkaasta oppimisesta kiinnostuneet tyttö- ja poikapelaajat. Asenne ratkaisee! Takaamme, että rohkeutesi jalkapallon pelaajana ja englannin kielen käyttäjänä paranee! Tästä on todella hyviä kokemuksia vuosien varrelta, opettajatkin kouluissa tykkäävät!\nHarjoitukset järjestetään pääsääntöisesti aina arkipäivinä ja niihin on saanut hyvin vapaapäivän koulusta. Kouluilla on tietoa toiminnastamme, oppilas tietysti huolehtii läksynsä kotona aina itsenäisesti. Harjoitusten ja yhteisen palautekeskustelun kesto on kahden päivän aikana noin 4,5 tuntia (tyttöjen ryhmällä yksi päivä, yht. n. 2,5 tuntia). Harjoituksissa FDS lähestyy pelaajaa ns. TIPS-mallin kautta, jossa T on technique= tekniikka, I on insigh and intelligence= oivaltaminen ja älykkyys, P on person= persoona, S on speed and strength= nopeus ja voima. Kaikista näistä ehdottomasti tärkein on pelaajan persoona. Tämä tekee pelaajasta 75-80 %. Pelaaja kuuntelee, on tiedonnälkäinen, haluaa oppia, haluaa voittaa jokaisen tilanteen ja jokaisen pelin niin harjoituksissa kuin oikeissa peleissäkin. Kaikki suuret jalkapalloseurat ympäri maailman kiinnittävät nykyään pelaajan persoonaan erityistä huomiota.\nPelaaminen FDS-ryhmässä maksaa 99 e/kk ja edellyttää 7 kk:n sopimusta. Kokeilujaksolle pääsee kahden kuukauden ajaksi ja osallistuminen kahden päivän treeneihin maksaa 100 e. Kokeiluajan jälkeen pelaaja tekee vanhempiensa kanssa päätöksen sitoutumisesta toimintaan jäljellä olevalle 5 kk:n jaksolle. Tyttöjen ryhmään osallistuminen maksaa 49 e/kerta.\nToimintaan pääsee mukaan ilmoittautumalla vapaasti sähköpostilla toimisto@fcsantaclausjuniorit.fi\nSähköpostissa tulee ilmoittaa kuitenkin pelaajan nimi, syntymäaika, joukkue ja osoite sekä huoltajan nimi, osoite, puhelinnumero ja sähköpostiosoite.\nJyrki Paukku, Scott Baines ja Kristian Heames


PK-35 Vantaa saa vieraakseen Ilveksen - PK-35 Vantaa\nUutisarkistoEtusivu » Uutiset » PK-35 Vantaa saa vieraakseen Ilveksen\nPK-35 Vantaa saa vieraakseen Ilveksen\nVahvasti kautensa aloittaneiden Punamustien pelit Kansallisessa Liigassa jatkuvat lauantaina kotiyleisön edessä. Vieraakseen PK-35 Vantaa saa Tampereen Ilveksen. Ottelu pelataan lauantaina 23.4. klo 14.00 Myyrmäen stadionilla.\nPK-35 Vantaa lähtee neljännelle ottelukierrokselle sarjataulukon kolmannelta sijalta. Joukkue on voittanut tähän mennessä kaikki kolme pelaamaansa liigaottelua maalierolla 6-2. Kotikentällään PK-35 Vantaa on pelannut tähän mennessä vasta yhden liigapelin. Siinä sarja-avauksessa kaatui nousijajoukkue ONS lukemin 2-1.\nViime viikonloppuna PK-35 Vantaa haki 1-2-vierasvoiton Tapiolasta. Roosa Bröijer ja Karoliina Autio veivät osumillaan Punamustat jo kahden maalin karkumatkalle, mutta FC Honka onnistui vielä lisäajalla viimeistelemään kavennusmaalin. Yhteistä Punamustien tämän sarjakauden kahdelle takaiskumaalille on, että molemmat ovat syntyneet erikoistilanteista. Pelitilannemaaleja joukkueen verkkoon ei vielä ole tehty.\nIlves sen sijaan majailee sarjataulukossa kuudentena kerättyään kolmesta ottelustaan yhtä monta pistettä. Sarja-avauksessaan tamperelaiset taipuivat KuPSin vieraina lukemin 5-1. Viikkoa myöhemmin Ilves kuitenkin avasi pistetilinsä 1-0-kotivoitolla FC Honkaa vastaan. Myös pääsiäisviikonloppuna tupsukorvat karkasivat kotiottelussaan johtoon, mutta vierailija Pallokerho-35 nousi lopulta Tampereella 1-2-vierasvoittoon.\nPK-35 Vantaan kuluvan sarjakauden tehokkain pelaaja on ollut kaikissa kolmessa sarjapelissä osunut Karoliina Autio. Lisäksi Netta Koso on onnistunut maalinteossa kahdesti ja Roosa Bröijer kertaalleen. Ilveksen riveissä Saana Tuomala on osunut tällä kaudella kahdesti.\nViime kaudella joukkueet kohtasivat Kansallisessa Liigassa kahteen otteeseen. Molemmista otteluista muodostui lopulta varsin maali- ja tapahtumarikkaita. Keväällä PK-35 Vantaa vei Myyrmäessä kotipelinsä nimiinsä lukemin 3-2. Loppukesästä Tampereella päädyttiin Punamustien 2-4-voittolukemiin.\nPunamustien kokoonpanosta puuttuvat varmuudella loukkaantumisistaan toipuvat Jenni Huttunen ja Emma Korkalainen. Viime ottelusta sivussa olleen Ella Koivun pelaaminen on vielä epävarmaa. Vilma Hakalan sen sijaan odotetaan palaavan kokoonpanoon.\nKeskittyminen päivittäisessä tekemisessä\nPäävalmentaja Jari Väisäsen mukaan PK-35 Vantaa pääsee lauantain kotiotteluun mukavista lähtökohdista. Alkukausi on sujunut tuloksellisesti hyvin, mutta harjoituskentällä keskittyminen on päivittäisessä työnteossa.\n– Kolmen voiton jälkeen on totta kai hyvät fiilikset, mutta emme saa tyytyä tähän. Meidän täytyy keskittyä ja asennoitua oikein jokaiseen peliin. Joukkueessa on hyvä henki ja tekeminen on ollut hyvällä tasolla. Päivittäisessä tekemisessä kiinnitämme huomiota siihen, että olemme peleihin aina mahdollisimman valmiina, Väisänen sanoo.\n– Honkaa vastaan pelasimme fyysisesti kovan pelin, jossa oli paljon kontakteja ja taklauksia. Loimme Hongan vieraana paljon maalipaikkoja ja onnistuimme hyvin myös oman päämme turvaamisessa. Pidimme Hongan hyvin poissa maalipaikoilta, vaikka he lopulta hyödynsivät toisen kahdesta paikastaan.\nLauantaina Myyrmäkeen saapuva Ilves on Punamustille jo monen vuoden ajalta tuttu vastustaja. Väisäsen mukaan tamperelaisjoukkue vaikuttaa nyt viime kautta iskukykyisemmältä.\n– Ilves on hyvin samanlainen joukkue kuin viime vuonna, mutta he ovat nyt vuoden kokeneempia ja he ovat pelanneet vuoden pidempään yhdessä. Lisäksi he ovat saaneet muun muassa Anna Olmalasta ja Emmaliina Tulkista hyviä vahvistuksia.\nIlveksen vahvuudet ovat PK-35 Vantaalla hyvin tiedossa. Punamustien tavoitteena on tylsyttää tupsukorvien hyökkäykset.\n– Ilves on pirteä joukkue, joka prässää aktiivisesti ja pyrkii nopeisiin hyökkäyksiin. He ovat päässeet hyvin hyökkäyskolmannekselle, mutta viimeinen silaus on jäänyt vielä hieman vajaaksi. Silti Ilves on onnistunut joka ottelussa maalinteossa – he ovat tehneet jopa vähän erikoisiakin maaleja, Väisänen huomauttaa.\n– Olemme kiinnittäneet edelleen huomiota puolustuspelaamiseemme. Tavoitteenamme on pitää pallosta niin hyvää huolta, että pystymme minimoimaan riskit ja estämään Ilveksen nopeat hyökkäykset.\nPK-35 Vantaa – Ilves pelataan lauantaina 23.4. klo 14.00 Myyrmäen stadionilla.\nLiput otteluun maksavat aikuisille 12 euroa ja lapsille sekä alennusryhmille (opiskelijat, eläkeläiset, varusmiehet, työttömät) 7 euroa. Alle 12-vuotiailla lapsilla on otteluun vapaa pääsy.


Selkeyttä julistukseen 3: Millä tavalla ihmisen heikkoudesta ja synnin todellisuudesta tulisi puhua? – Kotimaa\n20.12.2019 11:56 - Jorma Pitkänen\n”Niin kuin Jumalan sana selvästi osoittaa, Vapahtajamme rakastaa ja armahtaa syntisiä. Hän tuntee kaikki heidän puutteensa ja tietää, kuinka kelvottomia he ovat tekemään parannusta, kuinka puuttuvaisia ja voimattomia tulemaan hänen tykönsä ja elämään uskon elämää hänen yhteydessään. Hän ei vaadikaan syntisiltä milloinkaan mitään. Hän tuntee hyvin heitä vaivaavan hitauden, vastahakoisuuden ja ajatusten hajanaisuuden, samoin kuin aina uudelleen nousevat synnit ja entisten syntitapojen voiman...”\n1980-luvun puolivälin paikkeilla löysin Jonas Laguksen kirjekokoelman Evankeliumin ääni. Jo ensimmäisen kirjeen lukeminen teki vaikutuksen ja ilahdutti: herännäisjohtaja tuntui ymmärtävän omaa todellisuuttani, jota sävytti taju kristillisyyteni vajavuudesta. Samalla kun Lagus kuvasi havainnollisesti miten synti itsessänikin ilmeni, hän toi toivoa ja rohkaisua kamppailuuni toivottomuutta ja epäuskoa vastaan.\nHeränneellä omallatunnolla olevaa ihmistä ei ole helppo lohduttaa. Heikkouden tunto ja ihmiselle luontainen taipumus rakentaa omaa vanhurskautta tekevät Jumalan armoon uskomisen vaikeaksi. Mutta jos ihmistä autetaan ymmärtämään, miten syvälle synnin vaikutukset hänessä ulottuvat – että hän ei ole vain suuri vaan kadotettu syntinen – silloin hän voi vapautua epäonnistumaan tuomitusta kamppailusta ja kallistaa korvansa evankeliumille.\nSe millainen ihmiskäsitys ja näkemys synnin vaikutuksista julistajalla on, vaikuttaa olennaisella tavalla siihen, miten hän sanansa asettaa. Lagus antaa esimerkin rinnalle tulevasta ja kuulijan heikkouden kokemuksen jakavasta julistuksesta.\nSynnistä on tarpeen puhua toisellakin tavalla. Elämä on täynnä kipeitä asioita, joita pitäisi jollakin tavalla pystyä ymmärtämään. Minusta näyttää siltä, että kun julkisessa keskustelussa käsitellään elämän varjopuolia ja pahan todellisuutta, mennään harvoin perimmäisiin kysymyksiin.\nHiljattain päättyneen Madridin ilmastokokouksen jälkeen tunnelmat ovat olleet apeita. Suomalainen ilmastoasiantuntija toteaa, että suuret saastuttajamaat keskittävät tarmonsa päätösten jarruttamiseen. Mistä johtuu, että toimeen ei ryhdytä, vaikka on yleisesti tiedossa, että ilman pikaisia toimia ihmiskunta ajautuu peruuttamattomiin vaikeuksiin? Eikö syy ole se, että se on vastoin omaa etua, sanalla sanoen itsekkyys?\nMuutamia päiviä sitten uutisoitiin, että Romanian presidentti Ceausescu teloitettiin 30 vuotta sitten. Mikä saa hirmuhallitsijan toimimaan epäinhimillisellä tavalla ja raivaamaan tieltään kaikki, jotka kyseenalaistavat hänen mahtinsa. Eikö syy olekin vallanhimo, pelko ja viha? Isis on esimerkki siitä, kuinka väkivaltaa voidaan perustella myös uskonnollisesti. Isisin hedelmät ovat karvaita ja niitä ovat joutuneet maistamaan myös kalifaatin kannattajien lapset.\nIhmisen sisimmässä on voimia, jotka vapaaksi päästessään tuhoavat toisia. Kristitty joutuu tunnustamaan, ettei hänkään ole vapaa pahan otteesta. Apostoli Paavali huokaa, että hän ei tee sitä hyvää, mitä hän tahtoo. Sen sijaan hän joutuu huomaamaan itsessään voiman, joka saa hänet toimimaan väärin. Kirkot ja hengelliset yhteisötkin ovat vaarassa eksyä.\nOn ilmeistä, että pelkkä tieto oikean ja väärän erosta ei auta ihmisiä toimimaan oikein. Ongelma on jossain syvemmällä. Tätä elämää turmelevaa mahtia Raamattu nimittää synniksi. Jeesuksen mukaan synti on ihmisen sydämessä. Sieltä se sitten tulee ulos pahoina sanoina, tekoina ja laiminlyönteinä. Jo hiekkalaatikolla voidaan nähdä esimerkkejä synnin vaikutuksesta eikä siitä päästä vanhainkodissakaan.\nSynnistä puhumista vaikeuttaa se, että synti ei ole vain moraaliin liittyvä sana. Se on myös ja ennen kaikkea uskonnollinen, hengellinen ja teologinen termi. Se tuo hyvän ja pahan väliseen keskusteluun uuden ulottuvuuden – Jumalan. Kristillisen uskon mukaan synti on sydämen luopumista Jumalasta. Ensimmäisen käskyn rikkomista seuraavat sitten kaikki muut synnit.\nKertomusta syntiinlankeemuksesta voidaan lähestyä enemmän tai vähemmän vertauskuvallisesti. Sen sanoma on kuitenkin ajaton. Raamattu vastaa yhä suuriin eksistentiaalisiin kysymyksiin. Meidän ei pidä hävetä eikä pyydellä anteeksi Raamatun opetusta synnistä. Kristillinen ihmiskäsitys on realistinen ja voi antaa ihmisille mahdollisuuden jäsentää todellisuutta, johon kuuluu sekä hyvä että paha.\nOn olemassa vaara, että synnistä puhuminen menee osoitteluksi, syyttelyksi ja toisten yläpuolelle asettumiseksi. Tällainen aiheellinen pelko voi saada julistajan välttämään kaikkea synnistä puhumista. Mutta ongelmallista on sekin, jos synnistä puhumisesta luovutaan. Sillä ei paha poistu eikä oman pimeän puolensa tunnistava saa apua. Diagnoosi on tarpeellinen, jotta lääke voidaan löytää.\nApteekkien tunnuksena on sauvan ympärille kietoutunut käärme. Se viittaa antiikin lääkintätaidon ja parantamisen jumalaan Asklepiokseen. Kristitylle tunnus tuo mieleen vaskisen käärmeen, jonka Mooses nosti myrkkykäärmeiden puremien israelilaisten nähtäväksi. Se on kuva Kristuksesta, johon katsomalla ihmiskunta voi parantua synnin myrkyn vaikutuksista. Pidettäköön tätä lääkettä kaikkien saatavilla.\nSyntien todellisuus on kirkon oppia.\nJeesuksen mukaan ihminen ei ole syntinen. Uskon tässä hänen sanomaasi.\nHyvä blogi ja lohdullinen.\nJos ei synnistä puhuta, jotta me sen ymmärtäisimme saattaa käydä niin kuin erään henkilön kanssa keskustellessani näistä uskon asioista. Hän sanoi vilpittömästi, että kyllä hän Jumalaan uskoo. Ja kysyi sitten, että mihin sitä Jeesusta tarvitaan? Olihan se aika mykistävä hetki… Kyseessä kuitenkin rippikoulun käynyt henkilö.\nYllättävän monella on ihan sama tilanne.\nNäin ajattelee nykyään moni ihminen. Suora ”jumalasuhde” ok, mutta kirkolle, raamatulle, pelastukselle, helvetille, teologeille ja jeesuksille peukku alas. ?\nKun ottaa huomioon miten raivokkaasti Jeesus tuomitsi rikaat niin AHNEUDEN syntiä tulisi ttetenkin aivan erityisesti korostaa sen sijaan että annetan homouden moralisoimisen varrastaa KRITISTIKANSAN KOKO HUOMION. Etekin kun asialla on myös yhteiskunnallista vanhurskaus-merkitystä mitä esim. homouden tuomitsemisella ei ole.\nTotta on, että seksuaalietiikan kysymykset aivan liikaa leimaavat suuren yleisön käsityksiä synnistä. Totta on sekin, että ahneus on vakavimpia ja yleisimpiä synnin muotoja ajassamme. Mutta juuri kukaan ei vaadi kristiityjä hyväksymään ahneutta, kun taas vahva painostus kohdistuu siihen, että kristittyjen tulisi varauksetta hyväksyä homoseksuaalinen akti heteroseksuaalisen aktin veroiseksi ilmiöksi, mitä se ei apostolien opetuksen mukaan ole. Siksi tuo seksuaalietiikan eräs yksityiskohta on niin paljon esillä.\n”Mutta juuri kukaan ei vaadi kristiityjä hyväksymään ahneutta…”\nNo ei tarvitse vaatia , sillä kristiyt näyttävät hyväksyvän rahanpalvonnan ihan painostamatta, tarjoaahan ko uskonto etenkin lahkojohtajilleen varsin mukavat tulot , monille tv saaraajille varsin upeatkin. Ja monet haluaisivat olla mukana mainostetussa menestysteologiassa.\n”Apteekkien tunnuksena on sauvan ympärille kietoutunut käärme. Se viittaa antiikin lääkintätaidon ja parantamisen jumalaan Asklepiokseen. Kristitylle tunnus tuo mieleen vaskisen käärmeen, jonka Mooses nosti myrkkykäärmeiden puremien israelilaisten nähtäväksi. Se on kuva Kristuksesta, ”\nTotta, niinpä jo Edenin nachas/käärme olikin valistunein (aruum) kaikista kedon elimistä….\nBlogisti: ”Heränneellä omallatunnolla olevaa ihmistä ei ole helppo lohduttaa. Heikkouden tunto ja ihmiselle luontainen taipumus rakentaa omaa vanhurskautta tekevät Jumalan armoon uskomisen vaikeaksi.”\nKun vanhurskaus on kielikukkanen oikeamielisyyttä tarkoittavasta sanasta, niin en ymmärrä, mitä blogisti tahtoo kertoa. Voisitko täsmentää?\nBlogisti ei ilmeisesti osaa vastata kysymykseeni. En sitä odottanutkaan, sillä mykäksi yhdestä pienestä kysymyksestä on menty Eero Junkkaalasta ja joistakin piispoista lähtien.\nEi sen puoleen, en minäkään ymmärrä blogistin sen enempää kuin Junkkaalan ja piispojen teologiaa, kun sitä vertaa alkuteksteihin. Kristinusko puhuu eri kieltä kuin Raamattu. Mitä se tarkoittaa käytännössä?\nMiksi kenenkään teologin pitäisi vastata sinun kysymyksiisi? Ei kukaan ole niin tyhmä, että vakavasti alkaa pohtia keksimiäsi sanoja.\nKun on laajalti omaksuttu esimerkiksi sana vanhurskas, ei ole mitään syytä väitellä, että se pitäisi olla oikeamielinen. Vanhurskaan on joku joskus keksinyt käännökseksi. Jatkuvasti intät oikeamielisyydestä, aivan kuin jokaisella sanalla olisi vain joku tietty merkitys,jonka sinä olet löytänyt.\nTämä on sama kaikilla tieteenaloilla. Jos tiedemies selittää, että maa on pyöreä, paikalle voi karauttaa joku, joka väittää, että litteä on, koska senhän näkee, kun katsoo horisonttiin.\nTapio, Hieman viiveellä vastaus kysymykseen. Tarkoitan sitä, että ihmisellä on luonnostaan sellainen ajatus, että Jumala hyväksyy yhteyteensä meidät silloin, kun me tunnemme olevamme riittävän hyviä tai onnistumme täyttämään meille asetetut (tai itse asettamamme ) ihanteet, so. kun me koemme olevamme itsessämme vanhurskaita. Kun sitten elämä opettaa toista ja omatuntokin syyttää, ei ole helppoa uskoa, että Jumala on kuitenkin meitä kohtaan armollinen ja että hän katsoo meitä lempeästi Vapahtajamme tähden.\nJos tiedemies selittää, että maa on pyöreä, paikalle voi karauttaa joku, joka väittää, että litteä on, koska senhän näkee, kun katsoo horisonttiin.\nVertaus käänty itsesi,sillä sanan zaddiq kohdalla paikalle on karauttanut krist. usk. kääntäjä, joka väittää zaddiqin merkitsevän vanhurskas kun katsoo horisonttiin.


UTILITYFOORUMI - Rahtialuksen radioliikenne\n25.05.20 - 09:02:39\nUTILITYFOORUMI › UTILITY-kuuntelu › HF MARITIME/AVIATION (GMDSS, AIS ym.)\nRahtialuksen radioliikenne (Luettu 4913 kertaa)\n10.11.06 - 10:43:04\nSellaista kysyisin, että lähettääkö tuollainen rahtipaatti satamassa ollessaan radioteitse jotakin johonkin? Tai satamaan tullessaan tai sieltä lähtiessään... Asun aika lähellä Pohjankurun satamaa, ja siellä kerran pari viikossa paatit liikkuvat. Voisin tietysti mennä skanneri kädessä kaijalle seisoskelemaan, mutta ajattelin nyt näin kysyä jos joku tietää taajuksia ja lähetelajeja mitä kannattaisi kuulostella.\n73 de OH2BAB\nRe: Rahtialuksen radioliikenne\nVastaus #1 - 18.11.06 - 18:48:30\nRahtilauksilla satamissa ei ole lupaa käyttää HF-taajuusien lähettimiä ilman asianomaisen maan antamaa lupaa. Ainakin m/s Acongacua:ssa ollessani 4 vuoden jaksolla matkat Suomi-Argentiina-Brasilia-Suomi\nVastaus #2 - 19.11.06 - 10:42:47\nHF- asemat ovat poistuneet kauppalaivoilta, ainakin ne isot radistin operoimat. Asemat on meidän aluksissa purettu tyystin pois (pahus kun en älynnyt ottaa paria RX'ää). Ilmeisesti siellä kuitenkin on edelleen komentosillalla kevyt HF- radio (trcvr) lähinnä hätätilanteita varten. Liikenne kulkee nykyään lähes 100%'sti satelliittien välityksellä - meillä on jopa laivoissa online nettiyhteys. Niin ja kuten mainittu, HF'ää ei saa käyttää satamassa (noh kerran pistin XXX- sanoman Grönlannissa satamassa 500'lla). VHF'llä ovat yhteydessä satamahenkilöstään ja luotsiin.\nEli ei siellä skannerilla kummia kuule vaikka menee kuulostelemaan. Meri VHF taajuudet muistaakseni jossain 155-165 MHz.\nVastaus #3 - 20.11.06 - 10:58:01\nNiinpä hieman ounastelinkin, täytyy sitä meri-VHF:ää koittaa joskus.\nVastaus #4 - 22.11.06 - 21:05:57\nEksyin tänne vahingossa. Vielä sentään joku tuntee mielenkiintoa vanhaa ammattia kohtaa. Itse seilasin 11v kipinänä, viimeiset 4 vuotta jäänmurtajilla. Radioliikenne oli kielletty satamissa, mutta kyllä minä joskus puh/msg lähettelin joissakin bingobango maissa. Niinkuin on jo todettu, HF asemat ovat häipyneet. Ainoat, jotka taitavat vielä käyttää kipinöitä, ovat venäläiset. Niillä on muutenkin vielä cw taito kunniassa. Kuunnelkaa joskus Stockholmradiota (11345, 8930 muistaakseni) Siellä on välistä mielenkiintoista liikennettä.\n73 de Josa\nFoorumihyppy: ----------------------------- Uutiset ----------------------------- - Uutisia - Rekisteröityminen ----------------------------- UTILITY-kuuntelu ----------------------------- - Yleistä - Peditiot ja seikkailut - NDB - VOR, Marker etc. - NAVTEX - HFFAX - DGPS => HF MARITIME/AVIATION (GMDSS, AIS ym.) - RTTY - CLE - HAM 137 kHz - HAM 500kHz - HAM HF - HISTORIAA - MUUT - Linkit ----------------------------- Tekniikkaa ----------------------------- - Vastaanottimet - RX - Antennit - ANT - Rakentelu - Home Made - Muut - Tietokoneet - ohjelmat - lisälaitteet - Omia kuvia - Photos - Laitteet ja kojeet - GPS ----------------------------- Lokit ----------------------------- - Viimeisimmät lokaukset - Radiomaailman lokit - QSL ----------------------------- Kirpputori ----------------------------- - Myydään - Sell - Ostetaan - Buy - Annetaan tai vaihdetaan - Swap - Mainokset ----------------------------- testaus ----------------------------- - testaus


Hitsarin ammatti on vaaroja täynnä - PDF\nDownload "Hitsarin ammatti on vaaroja täynnä"\n1 Riskit hitsauksessa\n2 Hitsarin ammatti on vaaroja täynnä Putoavat esineet Ergonominen kuorma Visiirin asennot Työskentelyasento Melu Säteily Viiltohaavat Palohaavat Sähkökenttä Valo Höyryt Lämpö Hiukkaset\n3 Silmiin kohdistuvat riskit Säteily Ultravioletti Näkyvä valo Infrapuna Roiskeet Sula metalli Kuona Nopeasti lentävät hiukkaset\n4 Valospektri Ultravioletti valo nm Näkyvä valo nm Infrapuna valo nm\n5 Silmien riskit Säteilyn riskit Kemialliset tai biologiset riskit Mekaaniset riskit\n6 Säteilylle altistumisen oireet Ultravioletti säteily Kutiavat, valuvat silmät Sokaistuminen vrt lumisokeus Näkyvä valo Pistesokeus Verestävät silmät Päänsärky Infrapuna säteily Kuivat silmät Kutina Päänsärky\n7 Tavallisia säteilyvaurioita Ultravioletti Vaurio tapahtuu millisekuneissa vaurio tulee välittömästi Sarveiskalvo vaurioituu (usein tilapäisesti) Näkyvä Vaurio tapahtuu asteittain;sekunneista tunteihin vaurio voi tulla kerrasta tai ajan myötä Usein verkkokalvo tai keltainen piste vaurioituu (vahinko on aina pysyvä) Infrapuna Vaurion synty kestää vuosia Silmän linssi vaurioituu yleensä pysyvästi\n9 Hitsaussavu Svetsrök Hitsaussavu kulkeutuu keuhkojen kautta verenkiertoon ja edelleen eri elimiin. Hitsaussavun hiukkaset voivat leijua ilmassa pitkään ja kulkeutua ilmavirran mukana. Muista, että hitsauskohteen lähellä työskentelevien myös kannattaa suojautua.\n10 Mistä hitsaussavu muodostuu? Hiukkasten kasautuminen Kondensointi ja oksidointi Täyteaineen höyrystyminen Roiskeen höyrystyminen Perusaineen haihtuminen\n11 Mistä hitsaussavu muodostuu? Perusaineen koostumus Hitsausmenetelmä, elektrodi Hitsausvirta Pinnoitteet\n12 Hitsaussavu Hitsaussavu koostuu enimmäkseen hiukkasista < 1 µm. Hitsattavasta materiaalista riippuen voi myös syntyä kaasuja X 180 X 960 Elektronimikroskooppikuvia\n13 Hitsaussavu Metallikaarihitsauksessa etenkin ruostumatonta terästä hitsattaessa syntyy syöpää aiheuttavaa kromi(vi)oksidia eli kromitrioksidia (CrO 3 ) joka vapautuu hitsauskaasuissa. Hitsatessa mangaanipitoista terästä on riski suuri, että mangaanipitoisuudet hengitysilmassa ylittävät sallitut raja-arvot. Galvanoitua peltiä hitsattaessa voi altistua korkeille sinkkipitoisuuksille joka aiheuttaa sinkkikuumeen. Alumiinin MIG ja MAG hitsauksessa muodostuu paljon otsonia joka ärsyttää hengitysteitä ja silmiä.\n14 Hitsaussavu Maalattuja ja lakattuja materiaaleja hitsattaessa muodostuu terveydelle vaarallisia yhdisteitä. Mikäli lakat sisältävät isosyanaatteja muodostuu hitsattaessa allergisoivia aineita. Hitsattaessa metallia joka on pinnoitettu klooripolymeerilakalla, muodostuu vaarallisia klooriyhdisteitä. Hitsattaessa ruostesuojattua metallia, voi hitsaussavu sisältää sekä myrkyllistä lyijyä että kromiyhdisteitä. Kromi(VI)oksidi eli kromitrioksidi (CrO 3 ) Lue lisää TTL.fi\n15 Mitä ovat hiukkaset? Pöly pienet kuivat hiukkaset Kuidut Pitkät kapeat hiukkaset Savu/huuru Sekoitus kaasuja ja hiukkasia joista seuraavasssa keskitymme ainoastaan näiden kiinteisiin aineisiin Bakteerit Pieniä hiukkasia\n16 Hiukkaskoko Näkyy elektronimikroskoopilla Virus Hitsaussavun hiukkaset Tupakansavun hiukkaset Näkyy mikroskoopilla Bakteerit Hiili- ja jauhopöly Pöly Asbesti Siitepöly Hius Näkyy paljaalla silmällä Inhaloitavaa Hiekka Sade 0,01μ 0,1μ 1,0μ 10μ 100μ 1 000μ μ 0,00001 mm 0,0001 mm 0,001 mm 0,01 mm 0,1 mm 1 mm 10 mm\n17 Hiukkaskoko Esimerkki Kuinka kauan kestää hiukkasen leijailla vedottomassa tilassa puolentoista metrin korkeudesta maahan? 20µm - 7 minuuttia 2µm 3 tuntia 0,5µm 42 tuntia Hiukaset leijuvat usein ilmassa vielä hyvin pitkään työskentelyn loputtua. Mitä kauemmin ne leijailevat ilmassa, sitä suurempi riski hengittää niitä keuhkoihinsa!\n18 Pienet hiukkaset kulkeutuvat syvimmälle keuhkoihin 4 µ 10 µ 100 µ Inhaloitava pöly Suurempi pöly Pieni pöly\n19 Hitsauksen riskit Silmä- ja ihoärsytys Pahoinvointi Päänsärky Huimaus Metallihuurukuume Kroonisia vaurioita: Hengitystiehyet Keuhkot Keskushermosto\n20 Raja-arvot Useilla terveydelle vaarallisilla aineilla on HTP-arvo ( haitalliseksi tunnettu pitoisuus). Haitalliseksi tunnetut pitoisuudet eli HTP-arvot ovat sosiaali- ja Terveysministeriön arvioita työntekijöiden hengitysilman epäpuhtauksien pienimmistä pitoisuuksista, jotka voivat aiheuttaa haittaa tai vaaraa työntekijöiden turvallisuudelle tai terveydelle taikka lisääntymisterveydelle.\n21 Miten suojaudut? Tehokas ilmastointi on aina edellytys hyvään työympäristöön Huippuimuri Suojaimet Kohdeimu Poistaa hitsaussavun kohteesta estäen savun leviämisen. Vaikea saada oikeaan asentoon ja riittävän lähelle. Peittää näkyvyyttä. Mukava Liikkumavapaus. Jatkuva suoja Joustava Käyttöön pitää tottua.. Kehittää riippuvuutta. Helppo saada oikeaan asentoon. Estää savun leviämisen. Hankaloittaa näkyvyyttä ahtaissa paikoissa. Raskas. Poistaa myös suojakaasua.\n22 Standardi Mitä on standardi? Normi jonka mukaan tuote valmistetaan ja testataan vastaamaan vaatimuksia Testausohje hyväksytylle laitokselle tuotteen testaamiseksi. EN 379 Silmien suojaus automaattisesti tummuvat hitsaussuodattimet (ADF)\n23 Merkinnät Käytä oikeaa tummuutta Suositukset EN379 Esimerkki hitsaussuodattimen merkinnöistä\n24 ADF Autodarkening filter Näin se toimii\n25 Näin toimii ADF 0,1 ms ms Suljettuna tai vikatilassa Tummuus 5-6 tumma säädösta riippuen 8-13 Vaalea Tummuus 3 Vaalea Tummuus 3\n26 Näin toimii ADF Ennen valokaaren syttymistä Vaalea lasi hyvä näkyvyys Molemmat kädet vapaana Valokaari Tummenee ennalta asettuun tummuuteen 0,1 millisekunnissa Kirkas ja terävä näkyvyys Valokaaren sammuttua Vaalea lasi hyvä näkyvyys Työn jälkeä voi tarkastella nostamatta maskia\n27 Komponentit Muista huoltaa suojaimesi. Esisuodatin Hiukkassuodatin Kaasunsuodatin Hajusuodatin Kipinäsuoja Ilmaletku Kasvotiiviste Kerran viikossa Kerran kuukaudessa joka viikko Hajun tullessa läpi Tarvittaessa Välittömästi letkun vaurioiduttua Joka toinen kuukausi tai tiivisteen vaurioiduttua\n28 3M Hiukkassuojaimet 9925 FFP2 ja 9928 FFP2 Hitsaukseen Pölyt ja hitsaussavut. Suojaa hiukkasilta ja otsonilta 10 x HTP.\n29 Kasvotiivisteen merkitys Kasvotiivisteen kanssa sekä ilman. Mätningarna är utförda av Arbetslivsinstitutet.\n30 Kiitos! Fredrik Dettmann


Puleva odottaa vuohenmaitoproteiineja verenpaineen estämiseksi\nPuleva Biotechin johtava tutkija Arjen Geerlings kertoi NutraIngredients.com-sivustolle, että he vievät kaseiinit ihmisten kliinisen tutkimuksen vaiheeseen kolmen kuukauden interventiokokeella, johon on tarkoitus osallistua noin 40 raja-arvoista verenpainetta.\nPuleva näkee potentiaaliset markkinat yhtä suurina kuin kolesterolia alentavat markkinat. "Siellä on paljon hypertensiivisiä ihmisiä", sanoi Geerlings. "Ja useimmat ihmiset eivät tiedä sitä."\nPelkästään Isossa-Britanniassa on arviolta 10 miljoonaa ihmistä, joilla on verenpainetauti, ja joiden verenpaine on korkeampi kuin 140/90 mmHg. Tämä tila on merkittävä sydän- ja verisuonisairauksien riskitekijä, joka aiheuttaa lähes 50 prosenttia kuolemista Euroopassa. Sen arvioidaan maksavan EU: n taloudelle arviolta 169 miljardia euroa (202 miljardia dollaria) vuodessa.\nUudessa tutkimuksessa, joka julkaistiin lehdessä Dairy Science , tutkittiin kolmelta paikalliselta toimittajalta hankitun hydrolysoidun kaseiinin vaikutusta rasvatonta vuohenmaitoa.\nHydrolyysi saatiin aikaan käyttämällä subtilisiinialkalaasientsyymejä, jotka toimitti Novozymes.\n"Naudan- ja vuohenmaidossa olevien neljän pääproteiinin aminohapposekvenssien kohdistaminen tunnisti eroja näiden kahden lajin välillä", kirjoitti tutkija. "Siksi käytämme tätä vähemmän tutkittua proteiinilähdettä uusien ACE-estäjien tunnistamiseen."\nKolme hydrolysoitua kaseiinia, jotka on lueteltu nimellä beeta-CN f78-83, beeta-CN f84-87, beeta-CN f181-184, lisättiin 10 spontaani-hypertensiivisen rotan (SHR) ruokavalioon. Vielä 10 SH-rottaa täydennettiin normaalilla vuohen proteiinilla (kontrolli), ja vielä 10 rotalle syötettiin ruokavaliota, joka sisälsi normaalia vuohen proteiinia ja kaptopriilia, farmaseuttista ACE-estäjää.\nACE-estäjät toimivat estämällä angiotensiini I: n muuttumista voimakkaaseksi verisuonten supistajaksi, angiotensiini II: ksi, parantaen siten verenvirtausta ja verenpainetta.\nLääkeyritysten valmistamien ACE-estäjien on todettu olevan hyödyllisiä verenpaineen hoidossa, etenkin tyypin 1 tai 2 tyypin diabeteksen potilailla, ja niiden näyttävät tarjoavan myös hyvää sydän- ja verisuonisairauksien ja munuaisten suojausta. Niillä on kuitenkin sivuvaikutuksia.\nKolmen kuukauden intervention jälkeen tohtori Geerlings ja hänen työtoverinsa ilmoittivat, että hydrolysaattikaseiiniryhmällä oli systolinen verenpaine (SBP) 15 mmHg alempi kuin kontrolliryhmässä. Kaptopriilin pitkäaikainen anto liittyi systolisen verenpaineen alenemiseen 25 mmHg.\n"Puleva Biotechissä olemme tunnistaneet vuohenmaidosta useita bioaktiivisia peptidejä beeta-kaseiinista, jotka ovat angiotensiiniä konvertoivia entsyymejä estäviä aineita", tohtori Geerlings kertoi NutraIngredients -tuotteelle. "Hydrolysaatti, joka oli rikas näissä peptideissä, esti osittain korkean verenpaineen spontaanilla hypertensiivisillä rotilla (SHR).\n"Kolmen kuukauden ruokintotutkimuksen aikana osoitimme, että tätä hydrolysaattia kuluttavilla rotilla oli merkittävästi matalampi verenpaine kuin vertailuryhmän rotilla."\nGeerlings vahvisti, että yritys teki useita vuosia sitten PCT-patentin, joka antoi heille suojaa peptideille, näitä peptidejä sisältäville hydrolysaateille, niiden käytölle ja tuotannolle.\nMielenkiintoista on, että tutkijat kertovat myös, että beeta-CN f78-83 kykeni läpäisemään Caco-2-yksikerroksen, testin yhdisteiden imeytymisestä suolistosolun läpi, ja viittaavat siihen, että toisin kuin kaksi muuta peptidiä, tämä heijastettiin ilman merkittävää sulatusta.\n"Lisäkokeita tarvitaan kuitenkin sen testaamiseksi, ovatko beeta-CN f78-83, niiden fragmentit tai muut ruoansulatusentsyymien tuottamat peptidit vastuussa SBP: tä alentavasta vaikutuksesta", tutkijat kertoivat.\nIhmiskokeen tulosten odotetaan tapahtuvan vuoden 2007 puoliväliin mennessä, ja Geerlings vahvisti, että yritys voisi sitten julkaista beeta-kaseiinit ainesosana ja lopputuotteessa, todennäköisesti meijerituotteissa (jogurtti).\nPrototyyppisen jogurttijuoman kaseiinilla on todellakin erinomainen stabiilisuus, hän sanoi.\nVaikka lehmänmaito on lännessä yleisimmin kulutettu maito, vuohenmaitoa pidetään maailmanlaajuisesti enemmän juomana.\nTyö seuraa äskettäistä tutkimusta, jossa kerrottiin, että lehmänmaidosta peräisin oleva hydrolysoitu heraproteiini voi alentaa verenpainetta verenpainepotilailla.


Forza Racing Club - Forum - FRC Jokkis - Jokkis kooste studio\nForza Racing Club\nForum - FRC Jokkis\nJokkis kooste studio\nNikde wrote: Ymmärtääkseni viiksimies ne lähetti heti cisan jälceen :(\nTuossa uskossa minäkin olin.\nKertokees nyt sitte viisaammat, että saako tosta boksista tuota viteoo 720p muodossa pihalle massamuistin avustuksella? Uppiminen FM.netiin ei palvele ketään, kun 30s. uppaamisessa kestää 15min ja lataamisessa toinen mokoma.\nSe ei ole oikeasti ihan 720p mutta saa, Mie laitoin tämän ohjeen muutamaan kertaan. "Tässä linkki":http://www.forzacentral.com/forum/forza-motorsport-3/36149-how-save-your-movies-using-usb-flash-drive.html\nNikde wrote: Ymmärtääkseni viiksimies ne lähetti heti cisan jälceen :( Eikä herneitä, Rayhan vaivannäköä kyllä arvostan yli kaiken, näitä viteoita on äärimmäisen hieno katsella kisojen jälkeen ja vielä vähän myöhemminkin uudestaan! :)\nEi lähettänyt viiksimies. Viiksimies pyysi Räyhää laittamaan FR:n,notta lähetys olisi mahdollista.Viiksimies huomasi vasta eilen,että Räyhä taisikin olla jo valmiiksi kaverilistalla. Pientä sekaannusta siis,mutta eihän tuo mitään haittaa. Hyvää duunia tekee Räyhä/Alibötsi. :) Jos ei niitä videoita tule ihan joka kisasta tai ei itse pääse pääosiin,niin se on ihan ymmärrettävää.Oma duuninsa se on niitä väsäilessä. Jatkakaa poijaat samaan malliin!\nSchimanski76 wrote: Ei lähettänyt viiksimies. Viiksimies pyysi Räyhää laittamaan FR:n,notta lähetys olisi mahdollista.Viiksimies huomasi vasta eilen,että Räyhä taisikin olla jo valmiiksi kaverilistalla. Pientä sekaannusta siis,mutta eihän tuo mitään haittaa. Hyvää duunia tekee Räyhä/Alibötsi. :) Jos ei niitä videoita tule ihan joka kisasta tai ei itse pääse pääosiin,niin se on ihan ymmärrettävää.Oma duuninsa se on niitä väsäilessä. Jatkakaa poijaat samaan malliin!\nViittikkönää giftailla mulle nuo replayt, josko tuota videon kaappausta koittais...\nNikde wrote: Viittikkönää giftailla mulle nuo replayt, josko tuota videon kaappausta koittais...\nSe myrkytti sun !\nKooste tulossa perjantaina varmaan, ku mulla on ruotsin ja äikän isot kokeet tälla viikolla. Kiitos kaikille palautteesta. Sanokaa jos teillä on jotai ehdotuksia näihin koosteisiin. ei ole aikaa itellä miettiä noita parannuksia hirveesti.\nCoosteita odotetaan innolla! :)\nNikde wrote: Coosteita odotetaan innolla! :)\nnyt on sillanen juttu, että mä lähen tonne ranskaan huomenna ja tänää en boxille voi mennä kiireitten takii. tuun ranskasta ens viikon tiistaina ja sen jälkeen pääsen tekemään koosteen loppuun. tosta special jaksosta en tiedä, en oo puhunu alibozin kaa viel. Ton ens kisan ripliit voi työntää tänne päin jos jaksaa.\nRauhaMees 31.03.2011\t(edit 31.03.2011)\nvattu tää topicci ei toimi kunnol / aina välil ei päästä kattoo tokaa sivuu.\nHmph, tympii kun tulee vaan naisten ampumahiihtoa Jokkis Studion lähetysaikaan...\nRauhaMees 07.04.2011\t(edit 07.04.2011)\ntänää tulee kooste 99% tarkkuudella. ^muistutus kännyy äkkii^ / Ois hyvä jos ois edes yks tyyppi lisää tässä hommassa. Noi ripliiden katsominen on tosi hidasta puuhaa vaikka kelaisikin sitä eteenpäin.\nsidewinder jakso ilmestyny :)\nHienoa työtä, ihan kylmät väreet tuli noista neulansilmistä, toivottavasti ei enään koskaan :D\nCamino saapui katseltavaksi\nToi Samin kaato oli kyllä komea, ja Paristo Petun suoritus herätti kyllä hilpeyttä, miten sattukin, että Skimmy siihen osui... Tossa ois kyllä tullu rumaa jälkeä jos allekirjoittanut ois osunu Petuun, kun olin ton letkan ekana... :D\nHeh, samaan aikaan naurattaa ja tuntee häpeää. Hjuva minä :)\nJoko myö muut ajetaan paljon nätimmin tai ei sitten lähetellä näitä replyjä etiä päin. Vähän väärässä paikassa taas mainostan, mutta kai se nyt suodaan? Meinaan tuossa myöhemmällä kun availen boksin niin pistän eiliset ajut julkiseen jakoon, eli minun storeen. En sitä ekaa lähtöä, mutta toisen pistän uhallani. Oli melkosta ajelua pitkästä aikaa. Petu ei saa katsoa kun se herkistyy.\nSign in to post a post.\nVälitän Tepolle terveiset.\nGrassRuuts - Palkkapäivä !!!\nTota Teppo. Ois noita palkkarahoja 1,836,000€ rästissä?..\nTiedä saako täältä enään mitään vastausta, kun sen verran..\nNäemmä vaihtu takasi jiipekkeihi.\nMikäs tää on tää FM netin uus jfif kuvien tallennusmuoto O.o Ei..\nForza Racing Club © 2019


Keskustelu - Miten jaksan.... | Sana vapaa | Meidän Perhe\nklo 18:59 | 24.9.2006\nmiten jaksatte arjessa te joilla ei ole KETÄÄN apuna ???\nMinulla nyt kolme alle kouluikäistä enkä osannut arvata\nettä tässä tilanteessa nyt olisin. EI KETÄÄN. Paitsi onneksi\naviomieheni mutta molemmat alamme olla yhtä väsyneitä.\nEniten ärsyttää se että olen lasten kanssa 24h ja 365pv\neli ei vapaa päiviäkään ole. Nyt olen todella väsynyt ja\nvapaa päiviä ei edelleenkään ole näkyvissä. Ongelmana\non ettei ole myöskään ylimääräistä rahaa palkata\nEniten ärsyttää kun ei vaan JAKSA. Ulkopuoliset ihmiset\n" antavat" neuvoja... Pyydä ISOVANHEMPIA auttamaan...\nVoisiko siskosi auttaa... enkä jaksa aina selvittää että\nei ole ketään.... ne joille olen kertonut tilanteestani ovat\nns. HYVÄOSAISIA eli molemmat isovanhemmat ovat\nmukana samoin kummit, siskot, veljet jne....\nTällä hetkellä kaikki tuntuu todella raskaalta ja odotan\nvaan sitä että nuorin olisin n. 4-5v että saisin edes joskua\nkäydä vessassa yksin, juoda kahvia, lukea lehteä jne.\nTunnen olevani vanki arjessa ilman vapauttavaa päivämäärää.\nÄrsyttää kun on joka päivä vihainen, huutaa ja mylvii kuin\nmikäkin. Ällöä.... mutta minkäs teet ????\nOn onneksi niitä hyviäkin hetkiä ja haaveilen siitä että\nhermot eivät olisi kireällä kuin viulunkieli ja että saisin\nnukkua edes yhden yön kokonaan. Vuoteen en ole nukkunut\nja tuntuu että hulluksi tässä tulee....\nNo, tulihan tuota ja varmasti olisi lisääkin mutta on nämä\niltahommat alkamassa ja kokoa ajan lapset tappelevat ja\nvauva huutaa =(\nAuttakaa naista mäessä, please !!!!!\nklo 21:34 | 26.10.2006\nsairastuin uupumukseen pian kuopuksen syntymän jälkeen. Meillä lapsia on kaksi: aktiivinen 2 v ja nyt 8 kk. Kuopus ollut aina tosi huono nukkuja, meilläkin mies auttanut, mutta silti minä uuvuin ja masennuin. Muita tukijoukkoja ei juuri ole.\nEn tajunnut sairastuneeni ennen kuin minulle tuli fyysisiä oireita (ahdistusta rinnassa, jännittyneisyyttä kehossa, sydämentykytystä). Hiukan tuota ennen olimme laittaneet esikoisen pph:lle. Mutta vaikka vauva alkoi nukkua päivällä paremmin ja minäkin sain levättyä paremmin, en siltikään palautunut ja saanut voimia takaisin, siksi menin lääkäriin ja tuo uupumus ja masennus todettiin.\nVoisitko ottaa yhteyttä neuvolapsykologiin tai vastaavaan? Toki arki lapsiperheessä on rankkaa, mutta tuo ei vaikuta enää normaalilta. Pidä pintasi ja vaadi apua. En haluaisi, että sinäkin menet voimiesi äärirajoilla liian pitkään, sillä uupumuksesta kestää palautua kauan. Olisiko mahdollista, että hankkisitte hoitajan lapsille edes hetkeksi kotiin/lapset hoitoon? Nyt on kyseessä sinun terveytesi, se on otettava vakavasti!\nklo 14:39 | 25.9.2006\nsillä erotuksella että meillä lapsia vain kaksi (4v ja 1v). Minä myös tällä hetkellä totaalisen uupunut. Asumme ulkomailla, eikä ulkopuolista apua ole saatavilla. Mies on ihana ja auttaa paljon, mutta samoin kuin teillä, alkaa hänkin olla väsynyt. Meidän kuopus on pitänyt perheen tiukoilla koko elämänsä ajan (huono nukkuja, muuten vaan kätisijä ja äidin lahkeesa roikkuja...vaikkakin maailman ihanin pikkumies hyvällä tuulella ollessaan :-)) Mikä meitä väsyneitä sitten voisi auttaa? Itse en tiedä vastausta. Sen tiedän että yksi hyvin nukuttu yö silloin tällöin ei minun tilanteessani paljoa auta. Muutama vapaapäivä tosiaan tekisi terää, ehkä sitten muutaman vuoden päästä ;-) Itse olen alkanut joustamaan kodin siisteydestä ja ruoanlaitosta. Käytän pojan lyhyet päiväunihetket omiin puuhiini ja rauhalliseen kahvihetkeen, kun aikaisemmin yritin siivota ja valmistella päivällistä silloin. Tämä ratkaisu on auttanut vähän, vaikkakin välillä ahdistaa ympärillä oleva kaaos, eikä ruoanlaittaminen kätisevä poika sylissä ole kovin mukavaa.\nklo 20:16 | 7.10.2006\nMeilläkin kolme alle kouluikäistä. Mies kyllä hoitaa paljon kotia ja lapsia vapaa-ajallaan sen minkä rakennushommilta ehtii...Minulla myös univelkaa. Kaikki lapset heräilevät välillä öisin, pienimmäinen vielä vauva, jota imetän myös ja hän alkanut heräillä koko ajan...unikoulu pitäisi pitää. Mulla on myös selkeää uupumusta, kaikki oireet viittaavaat siihen. Olen ärtyisä, stressaantunut, pinna kireällä, itkeskelen milloin mistäkin syystä, kärsin syyllisyyttä siitä etten pysty olemaan tämän parempi äiti lapsilleni (eli kun huudan, valitan, en osaa huomioida tarpeeksi...), välillä kaikki tuntuu kaatuvan päälle. Ei jaksaisi mitään. Kaiken lisäksi sitä jotenkin tajuaa, että nämä hetket/kuukaudet/vuodet ovat niin rikkaita, eivätkä ne ikinä palaa. Kun kaikelta väsymykseltään pystyisi nauttimaan edes vähän enemmän omista rakkaista lapsistaan. En osaa sinulle muuta nyt sanoa kuin että voimia!\nklo 16:49 | 25.9.2006\nTarkoitan vain, että josko minä tai joku muu voisi auttaa.\nMinä olen Oulun seudulta, joten jos täälläpäin asustat...\nklo 21:02 | 23.10.2006\nNiinpä. Liiankin tuttua.\nLaita mies maksamaan MLL:n hitjan maksu eli 1 vapaapäivä viikossa SINULLE- esim, jo 4 tuntia riittää( MLL:n taksa yht. n. 20-30 e tältä ajalta).\nEntä " ystäväsi" - onko sivulla todellisia ystäviä???Vaihda ystäväsi todellisiin, os apua ei löydy.TOSI YSTÄVÄT NIMITTÄIN AUTTAVAT!!!\nKummit kehään. Kuskiksi retkille, konsertteihin kummin mukaan, luistelemaan kummin kanssa- meillä toimi. Mutta ei pyytämättä- " todelliset" kummit erottuvat tällä tekniikalla- ja saat taas VOIMIA jaksamiseen.\nSeurakunnan perhekerhoissa on ilmainen lapsiparkki, neuvoloilla on äiti-lapsi-piirejä, avoin päiväkoti löytyy varmasti myös- sielläkin on maksullinen lapsiparkki- kirjastoilla on satukerhoja, päiväjkodeilla on lakisääteistä(päivähoitolaki!!!) puolipäivähoitoa , jos haluat esim. isompia sisaruksia osaksi viikkoa viedä, leikkipuistoissa näet muitakin , joissakin leikkipuistoissa on maksullista puistotätitoimintaa- saat hetken tauon...\nValitettavasti et ole ainoa, jolla asiat ovat noin. Onneksi miehesi auttaa edes vähän. Mutta etsi muitakin keinoja- ettet joudu " luostariin" , kuten eräs toinen 3:n lapsen (väsynyt) äiti...On hyvä, että olet lähtenyt APUA etsimään ennaltaehkäisevästi!\nVOIMIA! Iloitaan lapsista!\nklo 23:20 | 21.10.2006\nväsymystä kun kaksi lasta pienellä ikäerolla ja 1,5v valvominen päivin ja öin. mieheni ei osannut auttaa. ei ymmärtänyt.\npuhuin asiasta neuvolassa ja sain apua sosiaalitoimelta.\nsain lapseni päivähoitoon perhepäivähoitoon 10 päiväksi kuukaudessa. silloin kun sossu tekee tuon päätöksen niin en menettänyt kodinhoidontukeakaan. kaksi vuotta meni kun selvisin masennuksesta ja nyt on huomattavasti mukavempi olla ja saamme nauttia toisistammeniin lasten kun mieheni kanssa\nsiis kerro neuvolassa että olet oikeasti väsynyt ja he laittaa asiaa eteenpäin.\nei tarvitse pelätä että menettää lapset vaan päinvastoin :)\ntänä päivänä autetaan kyllä jos vaan uskaltaa aukaista suun. SE EI OLE HÄPEÄ!!!!!\nklo 21:01 | 3.10.2006\nJos sinulla on alle 6-vuotiaita lapsia voit käyttää jaksamiseesi vedoten:\n- subjektiivista päivähoito-oikeutta eli voit viedä nuorinta/ nuorimpia lapsiasi lastasi esim. 3-5 pv/ vk esim 4 / h kerrallaan päiväkotiin (lain mukaan kaikilla alle 6 v on oikeus päivähoitopaikkaan- oli vanhempi töissä tai ei- ja sinun perhetilanteesi vaatii äidille lepoa!!!).\n- Myös seurakunnan perhekerhoissa on ilmainen lapsiparkki ja mahdollisuus nähdä muita äitejä kahvikupin ääressä.\n- avoimet kunnalliset päiväkodit on tarkoitettu kotiäitien ja -isien käyttöön ensisijaisesti. Edullista lapsiparkkitoimintaa siellä myös- pääset esim. kampaamoon tai jumppaan lapsiparkin aikana\n- suurissa tavarataloissa on lapsiparkkeja ( esim IKEA ja Jumbot), ne maksavat hieman\n- kummit ja tosi ystävät myös remmiin- pyydä retkille ja luontoon- samalla saat juttuseuraa (TOSIystävät erottuvat muista, kun apua tarvitsee...)\nPS: Muistan itsekin, kun mies oli aina töissä ja yöunta n. 3 h/ vrk. Kotiäitiys on tärkeää työtä, mutta niin sitovaa ja haastavaa.Paremmin jaksaa, kun muistaa miten arvokasta työtä se on.\nOnko miehesi todellakin koko ajan poissa? No kuitenkin, jos miehesi olisi joskus kotosalla niin olisiko mahdollista, että hän hoitaisi lapset yhden yön kokonaan ja sinä nukkuisit jossain muualla? Toisessa huoneessa, hotellissa...? Minun mieheni myös silloin tällöin useita päiviä ja viikkoja poissa kotoa töiden vuoksi ja sitten meillä tehdään niin, että jonain yönä minä saan nukkua koko yön ja aamun rauhassa toisessa huoneessa. Hotelliin ei kyllä jaksaisi mennä... : ) Ja sama homma tehdään toisinkinpäin.\nNäin meillä saatu hieman laatu-unta ja taas mamma jaksaa vähän aikaa. Raskastahan tuo sinun arkesi varmaan on. Onko sulla ystäviä jotka kävisi moikkaamassa ja kenties leikkimässä isompien lasten kanssa? Perhekerhot ja muut perhekahvilat oivia paikkoja uusien kavereiden tapaamiseen.\nItsekin muuttanut vieraalle paikkakunnalle ja kaverit haussa. Tätä kautta olen saanut muutaman tutun. Muut sukulaiset asustavatki monen sadan kilsan päässä ja isovanhemmista ei vaan aina ole apua vaikka lähellä asuvatkin.\nHeissan! Et ole todellakaan ainoa, jolla ei ole tukiverkostoa, jonka niskaan voisi kipata kersakuormansa aina tarpeen vaatiessa. On meitä muitakin, joilla tukiverkko on olematon.\nItselläni on yllättävän iso apu jaksamiseen paikallinen MLL:n ylläpitämä äitikahvila. Siellä saa paasata muiden äitien kanssa ja huomaa, että ei ole yksin ongelmineen. Joskun on oikein yhdessä valittajaiset ja jotenkin vaan on kevyempi olo sen jälkeen. Lisäksi ainakin meidän kerhossa voi pyytää hoitajaa katsomaan lapsia sen aikaa, että pääsee käymään vessassa IHAN YKSIN. Voin vain kertoa, että taisin miltei itkeä, kun ensimmäisen kerran istuin siellä itsekseni ja ovi oli lukossa ja kukaan ei häirinnyt!\nOnneksi minulla on myös ihana mies, joka ymmärtää, että joskus täytyy kotiäidinkin saada vapaa-aikaa. Aluksi hössötin ihan liikaa, kirjoitin suunnilleen kirjallisen aikataulun lastenhoidolle, kun itse kävin iltakahvilla tai kirjastossa yksin. Nykyään sentään luotan, että mies itsekin osaa hoitaa noita lapsia.\nJa sitten, joskus kun oikein väsyttää, niin ollaan me palkattu hoitaja lapsille. Siinäkin pelastuksena on MLL. Hoitajan palkka on 4,20 tunti. Jo kahdessa tunnissa ehtii aika paljon. Pieni hetki kaksistaan miehen kanssa tekee ihmeitä. Sen jälkeen on taas helpompi saada niitä iltalomiakin :-)\nklo 13:15 | 1.11.2006\nTiedän että tuo on aika provosoivasti sanottu, olen itsekin ulkomailla asuva kohta kolmen alle kouluikäisen äiti ja olen ollut välillä tosi tiukoilla, mies on matkatöissä ja minulla on päävastuu kodista ja lapsista. Tiedän varsin hyvin miltä tuntuu kun voimat alkavat loppua eikä ole ketään jolle ihan tuosta vaan soittaisi ja sanoisi että haepa meidän lapset hoitoon, haluaisin vähän lepäillä :/\nMutta apua on ihan oikeasti AINA ja JOKA paikassa saatavilla!\nItse olen edellisessä asuinmaassamme palkannut siivoojan / kodinhoitajan kolmeksi aamupäiväksi viikossa kun keskimmäinen oli vauva, siellä se oli taloudellisesti mahdollista ihan normaaleilla tuloilla. Kalliimman työvoiman Euroopassa voi etsiä vaikka opiskelijatytön lapsenvahdiksi silloin tällöin, kääntyä caritas- tai diakonia- järjestöjen puoleen ja pyytää sieltä apua tai vaikka etsiä au pairin. Melkein kaikissa maissa on myös suomalainen seurakunta joka voi auttaa. Monesti itselle avun etsimisen kynnys vaan on niin korkea että helposti tulee sanottua ettei apua ole saatavilla ollenkaan. Mutta kyllä sitä löytyy jos vain itse viitsii etsiä.\nJa sitten tuosta kustannuskysymyksestä: Totta kai siitä joutuu jotain maksamaan, jos hankkii lastenhoito- tai siivousapua. Mutta kannattaa kyllä miettiä miten hyvä sijoitus se on omaan ja sitä kautta perheen hyvinvointiin! Meillä käy nyt loppuraskauteni ajan siivooja joka veloittaa 13 euroa / tunti. Hän on meilla n.2 tuntia kerran viikossa. Tuo 26 Euroa viikossa kuluu kyllä ihan oikeasti tosi äkkiä jos vaikka käy kaupungilla tai kirppikselläkin. Joskus yksi opiskelijatyttö käy meillä vahtimassa lapsia muutaman tunnin hintaan 6 euroa / tunti. En usko että kenenkään normaalituloisen budjetti sortuu täysin siihen, jos vaikka kerran viikossa silloin tällöin " tuhlaa" 20 Euroa lastenvahtiin. Ja jos summa tuntuu suurelta, niin kannattaa miettiä mikä on hinta jos EI koskaan sijoita rahojaan avun hankkimiseen... Monesti pistää korvaan / silmään että äidit ovat ihan lopen uupuneita eivätkä siltikään suostu etsimään apua tai maksamaan pieniäkään summia avusta, vaikka sitten pää hajoaisi...\nAP:lle sanoisin samantapaisessa tilanteessa olleena: Soita MML:n toimistoon, sijoita se 4.5o Euroa / tunti vaikka joka toinen viikko lasten hoitajaan ja nuku, tapaa vanha ystävä tai mene vaikka yksin kirjastoon - tai vaikka sinne vessaan :D -\nklo 20:38 | 2.11.2006\nSiihen asti kaikki on hyvin, kun vielä tunnet jotakin eli esim. pahastut toisten asiattomista kommenteista, kuten tässäkin ketjussa.\nOlen samaa miltä kuin edeltäjäni siinä, että 20 e silloin tällöin MLL:n lastenhoitajalle kannattaa. Tein itsekin niin kerran viikossa ja menin silloin shoppailemaan mm. tai nukkumaan tai ...kirjastoon.\nUnivelkaa ja väsymystä vastaan kannattaa taistella. Minunkin todellinen verkostoni asuu 400 km:n takana- vauva-aika meni joten kuten-kerhoista sain vertaistukea. Koin olevani yhtä yksin kuin sinä. Pääasia, että " korvien väli" kestää- ja sitä tulee vaalia.\nPS. Naisten tulee tukea toisiaan!\nJättämällä kauppakierroksen väliin, säästät sen 8 euroa, ja saat levätä pari tuntia kotona, kun hoitaja vie lapset puistoon.\nJos olet niin väsynyt, miksi ihmeessä ravaat kaupoilla lasten kanssa? Arkea paossa?\nTuota vaate-palstaa kun lukee, niin kuulostaa siltä, että kierrät kaikki mahdolliset alet yms. Eikö olisi helpompi käydä puistossa tai avoimessa.\nKeskity olennaiseen, eli lapsiisi. Vaatteita saa myös halvalla henkan postimyynistä. Enkä usko, että tarvitse kaikkia niitä alelöytöjä, joita käy haalimassa.\nEi ole tarkoituksena olla tyly, mutta en voinut olla kommentoimatta.\nklo 17:00 | 28.9.2006\nEt kertonut missä päin asustatte. Minä asun Helsingissä ja meillä on 3,5v ja 2v lapset. Voisin mielelläni auttaa sinua, jos satutte asumaan pääkaupunkiseudulla. Jos kiinnostaa, niin laita meiliosoitteesi, niin voin kirjoittaa sinulle:-)\nklo 19:09 | 25.9.2006\nKiitos, että joku viitsi ottaa kantaa.\nMinä kyllä imetän nuorimmaista viellä ja tarkoitus olisi\nlopettaa ihan just ;D Eli nuorin on 1v. Mieheni on paljon\npoissa 3 -vuorotyön takia, josta myös tulee univelkaa\nlasten kanssa. Toivotaan että imetyksen lopetus\nonnistuu ilman mitään suuria kuvioita.\nPerhekahvilassa käydään ja muutama ystäväkin välillä\nkäy ilahduttamassa. Sosiaalinen kun olen niin en kestä\nolla yksin lasten kanssa kotona. Meillä myös siivous ja\nkaikenlainen ylimääräinen puuhastelu on tällä hetkellä\npois mielestä. Olen järjestystä rakastava mutta jostain\non pakko luopua ja se saa nyt olla.\nJotenkin vaan tuntuu että arki on tavattoman rankkaa ja\nväsymys painaa. Mielialat vaihtelevat, varmaan imetys\ntekee oman osansa. Muistan kyllä tämän saman vaiheen\nhämärästi kun oli kaksi lasta ja tuntui että EI ENÄÄ PÄIVÄÄKÄÄN =D\nSinulle joka olet tämän tilanteen kanssa ulkomailla toivon\ntodella jaksamista ja voimia. Ei ole helppoa teilläkään.\nOnneksi ja todellakin onneksi on nämä netti foorumit\njoissa voi hieman tuulettaa ajatuksiaan ja kun lukee\ntoisten elämästä ja vaikeuksista niin kummasti se keventää\nmieltä ja saa oman osansa näyttämään kevyemmältä.\nTällä hetkellä tuo sukulaisten puuttuminen alkaa myös\nrassata lasten suusta. Toisilla mummi tuo sitä ja toisilla\ntätä. Yhdessä tehdään ja mennnään. Olen harkinnut\nmeille mummia jostain kunhan jaksan asiaan paneutua.\nIsovanhemmat ovat todella rikkaus ja rakkaus. Oma äitini\non kuollut ja isäni niin huonossa kunnossa ettei hänestä\nole mitään apua. Elämä on heitellyt minua eroon siskoistani\njoten en heistäkään saa tukea, päinvastoin mutta se onkin\njo oma tarinansa (rasitteensa).\nTäytyy vaan yrittää jaksaa ja toivoa että AURINKO PAISTAA\ntännekkin viimeistään ensi kesänä. Lapsi lukumme on onneksi\ntäynnä joten helpottamaan päin tämä kuitenkin on.\nEn asu pohjoisessa. Kiitos kuitenkin tarjouksesta. Tämänkin\nkirjoittaminen ja toisten ajatusten lukeminen on helpottavaa\nYstävällisiä ja hyviä neuvoja tulikin. Mutta mieli on kummallinen\nkun ei jaksa niin ei jaksa. Kaiken pieninmänkin tekeminen voi\nhetkittäin tuntua todella ylitsepääsemättömältä. Tiedän että\nasian voisi tulkita masennukseksikin mutta epäilen vain\nettä uupumusta tämä on univelan kanssa. Onneksi kaikki\nmikä ei tapa vahvistaa, kai =O)\nklo 14:45 | 25.9.2006\nEikö teilläkin mies voisi osaltaan auttaa? Jos sinulla on kuitenkin mies, luulisi että sinulle voisi järjestyä edes yksi nukuttu yö (josset imetä) ja jokin oma meno/harrastus edes kerran viikossa. Tämä voisi auttaa sinua jaksamaan.\nMeillä en ole poikki, no nuorin onkin jo 1,5v (ja isommat pian 5v ja 7v). Luulisi että sinullakin pian helpottaa lasten kasvaessa. Minkäikäisiä sinulla olikaan? Jo puolikin vuotta eteenpäin lapsen kasvussa voi auttaa yöunia ja muutenkin äidin jaksamista. Minusta tämä kotona olo on helppoa, paitsi kotityöt ärsyttää ja seuraa voisi olla enemmän. Kun muistelen aikoja että olin raskaana, kävin töissä ja hoidimme miehen kanssa edellisen lapsen/lapset ristiin minuuttiaikataulun vaihdolla työmatkalla ja mies rakensi, niin tämä kotona olo helppoa- varsinkin kun en ole raskaanaakaan. Tietysti vauvan kanssa ja imetysaikana on ollut välillä poikki, mutta silloin olen kyllä miehelle sen kertonut ja pienen levon (edes tunnin päiväunien) jälkeen viikonloppuna (viikollahan mies on päivät töissä) olo on ollut toinen.\nJa mitä tulee siihen sinun kirjoittamiisi hyväosaisiin, ajattelen että elän omaa elämääni, heillä on oma elämänsä. Minä olen juuri minä kokemuksieni perusteella ja kokemukseni ovat erilaiset kuin sellaisilla joilla tukea lapsuuden perheestään (vanhemmistaan ja sisaruksistaan). Tietenkin joskus olisi kiva viettää aikaa miehen kanssa kaksin niin että joku auttaisi lasten hoidossa, mutta kyllä se aika joskus vuosien kuluttua tulee. Nyt elämme näin. Eikä se että jollain toisella on mahdollisuuksia enemmän sukulaisten apuun ole minulta pois. Tosin keskinäistä ymmärrystä ei ihan niin hyvin näistä asioista ehkä synny tälläisen kaverin kanssa, mutta kyllä minulla löytyy niitä kavereita myös joilla ei ole ketään muuta apuna. Heidän kanssaan sitten on helpompi asiasta puhua ja jopa laskea leikkiä ja naureskella näille joille apua on tarjolla ja silti heillä tekee tiukkaa (huumori siis auttaa). Onko sinulla ketään kaveria joka ei olisi sinun mielestäsi tälläinen kertomasi hyväosainen jonka kanssa sitten asiasta voisi päästää höyryjä ulos?\nklo 20:26 | 25.10.2006\nSe että Shoppailen ahkerasti ei kai ole keneltäkään pois ???\nJoku harrastushan minullakin saa kai olla ja Shoppailusta\non ollut hyötyäkin koska haluan että lapseni ovat kauniisti\npuettuja. Toiseksi useinmiten MIEHENI on lapsia sillä aikaa\nvahtinut ja välillä joku heistä on ollut mukanani. Lapsi saa\nsilloin omaa aikaa, olemme syönneet yhdessä ja käyneet\nmyös näillä reissuilla jossain lasten jutuissa mm. Puistoissa yms.\nToiseksi olemme taloudellisesti tiukoilla joten en voi vaan tilata ja maksaa vaan etsin LAADUKASTA ja KUNNOLLISTA Vaatetta. Mutta kukin tavallaan enkä tätä elämän tapaa toisille tyrkytä =D\nPahoitin kyllä tuosta kommentista mieleni. Ilmeisesti\nsinulla ei ole saamaa tilannetta joten et voi ymmärtää\nmistä " puhun" . Jaksamista kun on niin monenlaista.\nJokainen tekee omat ratkaisunsa ja ihan tiedoksi että\njaksan kyllä viedä lapsiani ULOS PUISTOON sekä LAPSILLANI\nON HARRASTUKSIA joten se siitä Shoppailun vähentämisestä.\nYleensä nämä Shoppailut ovat yhdistetty asioiden hoitamiseen\nlomaan sekä yleiseen hengailuun LASTEN kanssa eli omalla\ntavalla pakenen ARKEA nimenomaan sitä ARKEA että olen\nvankina kotona ilman minkäänlaista henkireikää. Eikä siellä\npuistoissa aina niin herkkua ole =D\nLapsiini olen mielestäni panostanut ehkä LIIKAA koska\nolen ollut kotona jo KYMMENEN VUOTTA ja AIJON\nOLLA EDELLEEN vaikka Henkisesti ottaa tällä hetkellä\nKIITOS niille jotka ovat jaksaneet lukea tätä minun TURHAA\nvalitustani ja KIITOS niille jotka ovat asiallisesti kommentoineet.\nHieman tuohtuneena Volga =(\nPs. joku kirjoitti niistä KUMMEISTA eipä ole niitäkään joten\nen voi heitä " nakittaa" avuksi. Ystäviä on, heillä vähemmän\nlapsia... KAIKKI eivät halua hoitaa toisten lapsia ja en ole\nketään väkisin värvännyt enkä värvää =D\nNeuvolassa olen asiasta puhunut ja heidän mielestään pienten\nlasten kanssa on RANKKAA joten olkoon sitten niin. Vanhempana\nja Viisaampana toivottavasti muistelen Hymyssä Suin TÄTÄ aikaa


Etusivu » Tieto & tuki » Tietoa sairauksista » MS-tauti » MS-taudin oireet\nMS-taudin aiheuttamat muutokset keskushermostossa ovat aivojen ja selkäytimen tilavuuteen nähden pieniä, ja niitä esiintyy hajallaan eri osissa. MS-taudin oireet ovat erilaisia eri ihmisillä riippuen siitä, missä keskushermoston osissa muutoksia ilmenee. Osa muutoksista voi sijoittua alueille, joiden tehtävää ei täysin tunneta. Vain kymmenesosa aivojen magneettikuvauksissa näkyvistä uusista pesäkkeistä aiheuttaa oireita. MS-muutoksia voi näkyä myös täysin oireettomilla ihmisillä, jotka jostain muusta syystä käyvät magneettitutkimuksessa.\nMS-tautiin voi liittyä erilaisia silmäoireita kuten näön heikkenemistä, kipua silmien takana, katseen kohdistamisen vaikeuksia ja kaksoiskuvia. Näköhermon tulehdus on tavallinen MS-taudin ensioire. Tulehdus aiheuttaa toisen tai molempien silmien näön lähes täydellistä hämärtymistä tuntien tai muutaman päivän ajan. Useimmilla näkö normalisoituu viikkojen kuluessa.\nTuntomuutokset kuten tuntoaistin herkistyminen, kutina, nipistely ja puutuminen ovat tavallisia oireita jo sairauden alkuvuosina. Joskus ne voivat jäädä sairauden ainoaksi oireeksi. Tunnon heikentymistä esiintyy yleisimmin jalkaterissä ja sormenpäissä. Harvinaisempi oire on kolmoishermosärky, joka ilmenee kipuna kasvojen alueella.\nRasituksensietokyvyn alentuminen on tavallinen MS-taudin oire, joka voi ilmetä kauan ennen sairauden toteamista. MS-tautiin liittyvä uupumus on voimakkaampaa kuin unenpuutteen tai liikunnan aiheuttama väsymys. Ruumiillinen rasitus, stressi ja lämpö lisäävät uupumusta. Lepo, sopiva tauottaminen ja kehon viilentäminen puolestaan usein vähentävät oireilua.\nMS-tautia sairastavalla liikkumista voivat hankaloittaa lihasheikkous- ja jäykkyys, lihasten yhteistoiminnan heikentyminen ja tasapainovaikeudet. Lihasheikkous on tavallisempaa jaloissa kuin käsissä. Voiman heikentyessä lihaksiin tulee jäykkyyttä eli spastisuutta, joka toisaalta tukee kävelyä heikentyneillä voimilla. Tasapainon häiriintyminen on yksi MS-taudin tavallisimpia oireita, ja se korostuu usein rasituksen yhteydessä tai kuumassa. Lihasten yhteistoiminnan heikentymisen voi huomata esimerkiksi kömpelyytenä tai sorminäppäryyden huonontumisena. Lihasten suorituskykyä kannattaa ylläpitää omatoimisella harjoittelulla, venytyksillä ja fysioterapialla.\nMS-tauti voi vaikuttaa erilaisiin kognitiivisiin eli ajattelun ja tiedonkäsittelyn toimintoihin. Keskittymisen hankaluudet, oppimisen työläys, ajatustoimintojen tavallista herkempi väsyminen ja sanantapailu voivat olla jopa ensimmäisiä oireita, mutta arkea haittaavat oireet ovat harvinaisempia. Ajatustoimintojen aktiivinen käyttö ja mielekäs tekeminen tukevat kognitiivisen suorituskyvyn ylläpysymistä.\nSairauden ennakoimaton ja etenevä luonne laittavat mielialan koetukselle jo sairauden alussa. Vaikka masennus ei olekaan väistämätön oire, MS-tautia sairastavan henkilön elämänaikainen riski sairastua masennusoireisiin on suurempi kuin väestössä keskimäärin.\nUmmetus ja virtsarakon toimintahäiriöt ovat tavallisia oireita. Tautiin liittyy sekä virtsan varastoimisen että tyhjentämisen ongelmia. Suolentoiminnan muutosten syynä voivat olla sairauden suora vaikutus suolen toimintaan, käytössä oleva lääkitys sekä liikkumisen ja päivärytmin muuttuminen.\nMS-tautia sairastavilla esiintyy kipua yhtä usein kuin muulla väestöllä, mutta se on tilastojen mukaan voimakkaampaa. Kivun aiheuttaa yleensä tuki- ja liikuntaelimistön kuormittuminen, mutta sairaus voi itsessäänkin aiheuttaa ns. hermosärkyjä.\nTutustu Käypä hoito -suosituksiin: MS-taudista, virtsankarkailusta, virtsatietulehduksesta, kivun hoidosta ja liikunnasta.\nTutustu myös Neuroliiton jäsenetuihin ja liity jäseneksi!


Active Kuntoklubi Puistolan toimipiste suljetaan 19.11.2020. Mikäli et halua jatkaa treenaamista muissa toimipisteissämme, niin sinun tulee irtisanoa jäsenyytesi sähköpostitse info@activeclubs.fi. Mikäli aiot jatkaa kuntosaliharjoittelua muissa toimipisteissämme, ei tämä vaadi sinulta toimenpiteitä.\nLisätietoja puhelimitse 010 39 66 300 maanantaista torstaihin klo 16-20.\nActive Kuntoklubin muut toimipisteet sijaitsevat Saviolla ja Keravalla hintaan 24,90€/4 viikkoa. Kuukausimaksu päivittyy automaattisesti halvempaan hintaan seuraavaan maksuun 20.11.2020.


Search results for: puheenjohtaja - ThinkWall\n44 search results for: puheenjohtaja\nOn the wall of Board Chamber in the Old Student House Helsinki there is an impressive collection: portraits of former Chairpersons of the Stu…\nHelsingin yliopiston Vuoden Alumniksi 2020 on valittu Cargotecin hallituksen puheenjohtaja ja ympäristövaikuttaja Ilkka Herlin. Lämpimät onnittelumme! Vuoden Alumnina Herlin aikoo puhua ainakin siitä, että ilmastonmuutoksen torjunnalla ja elonkirjon romahtamisen torjunnalla on kiire. – Ihmisen pitää siirtyä itse luomistaan suurista järjestelmistä harmoniaan luonnon kanssa. Teknologia pitää sovittaa niin, että se on osa luonnonjärjestelmää, Herlin sanoo.\nEuroopan tiedeneuvosto ERC on merkittävä tutkimusrahoittaja. ”Eri mailla ja teollisuudella on omat lobbarinsa. Perustutkimuksen puolta pidämme vain me”, neuvoston puheenjohtaja Jean-Pierre Bourguignon muistutti tieteentekijöitä Helsingin-vierailullaan.\nMiten Suomen hyvinvointia rakennetaan tulevaisuudessa koulutuksen ja tieteen varaan? Ratkaisuja haetaan torstaina 13.12. Tiedekulman Thinkfest-foorumilla yliopistolaisten, poliitikkojen ja korkeakoulupolitiikan asiantuntijoiden sekä yritysten edustajien pyöreän pöydän keskusteluissa. Sen jälkeen asiaan paneutuvat eduskuntapuolueiden puheenjohtajat. Tervetuloa seuraamaan striimiä puheenjohtajapaneelista kello 17.30 alkaen! https://www.helsinki.fi/fi/unitube/video/21038\nHyviä uutisia! Pandemiarajoituksista aletaan rauhallisin askelin siirtyä suosituista etätreeneistä kohti normaaleja treenejä :) Ensimmäiset o…\nkhsaar @khsaar posted on Instagram\n"Työskentelemme poikkeusoloissa..." "Näillä sanoin toivotan kaikille hyvää yliopiston juhlapäivää!" HY hallituksen puheenjohtaja Teija Tiilik…\navoinpuolue @avoinpuolue posted on Instagram\nMurtuuko vai muuttuuko palkkatyö? -luennolla Helsingin yliopiston Tiedekulmassa puhumassa liikenne-ja viestintäministeri (ex-työministeri) ti…\nkoukiry @koukiry posted on Instagram\nMaanantaina Koukin puheenjohtaja Aino ja sihteeri Johannes kävivät esittelemässä kääntämisen ja tulkkauksen yliopisto-opintoja Helsingin kiel…\nvalonvuoksi @valonvuoksi posted on Instagram\nValon Vuoksen 5000 euron tutkimusapurahat ovat haussa. Teetkö psykologista tai psykiatrista tutkimusta, joka selvittää väkivaltarikollisuutt…\nYmpäristöekonomian professori Markku Ollikainen on Suomen ilmastopaneelin puheenjohtaja ja tutkija, jota poliitikot kuuntelevat. ”Paneeli ei voi olla painostusryhmä, mutta kyllä minä välillä nappaan kiinni, kun päättäjät ohittavat tosiasioita”, Ollikainen sanoo.\n”Eri mailla ja teollisuudella on omat lobbarinsa. Perustutkimuksen puolta pidämme vain me”, sanoo Euroopan tiedeneuvosto ERC: puheenjohtaja Jean-Pierre Bourguignon. #ERC @ERC_Research @unifiry #tutkimusrahoitus #siksitiede https://t.co/RiAAodePKS\n"Me opiskelijat olemme ylpeitä siitä, että yliopistomme on edelläkävijä yhteiskunnassa", sanoi @ylioppilaskunta puheenjohtaja @LateWathen puheessaan. Mekin olemme ylpeitä kriittisistä, valveutuneista ja maailmaa muuttavista opiskelijoistamme! ❤ #WeAreHelsinkiUni\nMiten paljon enemmän voisimmekaan soveltaa käytäntöön jo olemassa olevaa tutkittua tietoa, pohtii Helsingin yliopiston hallituksen puheenjohtaja Tarja Halonen. Hän kannustaa kaikkia äänestämään kevään vaaleissa.\nMillä mallilla on suomalainen osaaminen? Katso Ylen @Aamutv klo 7.15, haastattelussa vararehtori @SariLindblom ja @AkavaRy:n puheenjohtaja @SFjder. #siksitiede #osaamisenpuolesta https://t.co/qf780NXQ3m\nSakris Kupila on lääketieteen opiskelija, joka kouluttaa lääkäreitä suvaitsevaisemmiksi. Hän opettaa toisia opiskelijoita kohtaamaan transihm…\nLääkärien ennakkoluulot voivat vaikuttaa siihen, hakeutuvatko vähemmistöihin kuuluvat ihmiset hoitoon. Lääketieteen opiskelija ja @seta_ry:n puheenjohtaja @sakriskupila kouluttaa lääkäreitä kohtaamiseen. #lääkärintyö #HelsinkiHealth https://t.co/PISTvKj0C4\nLääkärien ennakkoluulot voivat vaikuttaa siihen, hakeutuvatko vähemmistöihin kuuluvat ihmiset hoitoon. Lääketieteen opiskelija ja Setan puheenjohtaja Sakris Kupila on pitänyt lääkäreille koulutuksia siitä, miten kohdata transihmisiä. Koulutuksen tarpeesta huolimatta kohtaamisen ei pitäisi olla liian vaikeaa: ”Jos tietää, miten hoitaa ihmisiä, tietää myös, miten hoidetaan transihmisiä”, Kupila sanoo.\nVuosi sitten Pekka Haavisto olisi vain nauranut, jos joku olisi sanonut hänen olevan jälleen vihreiden puheenjohtaja. Hymy on herkässä nytkin…\nYliopistot eivät ole saamassa valtion budjetissa suoraa lisärahoitusta, ja yliopistoindeksin jäädytys pysyy. – Jos elämisen muut kulut kasvavat ja indeksi pysyy samana, se tarkoittaa sitä, että yliopistojen rahoitus kurjistuu. Indeksijäädyttäminen on siis aktiivista leikkaamista, Tieteentekijöiden liiton puheenjohtaja Petri Koikkalainen sanoo.\nHelsingin yliopiston alumniyhdistyksen puheenjohtaja @ArjaSuominen julkistaa #vuodenalumni HS tulevaisuuskirjeenvaihtaja ja tietokirjailija @HeikkiAitto. Onnea! #wearehelsinkiuni #alumniyhdistys